
M. TCftLII CICERONIS 

EPISTOLARUM SELECTARUM 

LIBER L » 



Lil>. 6. Epist. 16. 
ARGUMENTUM 
Continet haec Epistola omnium brevissima 
gratulationem , benevolentiam , officium. 

Gic. Basilio S. D. 

Tibi gratular , milii gaudeo, te - amo, tua tugor. A 
te amari, et quid agas, quidque agatur, certior Qeri 
volo. Vale. Anno incerto. > 



2. Lib. 14. Epist. 0. 
ARGUMENTUM 

Significat dolorem suum ex Dolabellae generi 
sui Tulliaeque valetudine. 

M. T. C. Terentiae S. P. D. 

Ad ceteras meas miserias accessit dolor et e Dola- 
bellae valetudine , et e Tulliae. Omnino de omnibus 
rebus nec quid consilii capiam, nec quid faciam, scio. 
Tu velim luam et Tulliae valetudinem cures. Vale. 
Anno U. C. 105. 

3. Lib. 14. Epist. 13. 
ARGUMENTUM 

- Permittit uxori ut de nuncio remittendo 
consilium capiat ex tempore. 

M. T. C. Terentiae S. P. D. 

Quod scripsi ad te proximis literis de nuncio remit- 
tendo ; quae sit istius vis hoc tempore, et quae con- 

citatio multitudinis, ignoro. Si metuendus iratus est, 

• quies tamen ab illo, fortasse nascetur. Totum judicabis * 
quale sit ; et quod in miserrimis rebus minime mise- 
rum putabis ii facies. Vale. VI. id Quintiles. Anno 
U. C. 707. 

4. Lib. 14. Epist. 8. 

ARGUMENTUM 
Rogat uxorem ut valetudinem curet : laudat 
ejus diligentiam , eaque ut deinceps 
utatur mandat . 

M. T. G. Terentiae S. P. D. 

Si- valqs , bene est : ego valeo. Valetudinem tuam 
velim cures diligentissime. Nam mihi, et scriptum, et 
nunciatum est , te in febrim subito incidisse. Quod 
celeriter me fecisti de Caesaris literis certiorem, feci- 
sti mihi gratum. Item posthac, si quid opus erit, si 
quid acciderit novi, facies ut sciam. Cura, ut valeas. 
-Vale. D. IV. Non. Junias. Anno. U. C. 705. 

ow [ 



Lib. 14. Epist. 10. 
»ARGUHEN TM M 
Ut, cum Attico , ad quebi scripserat consi 
suum a$/at. 

M. T C. Terentiae suae S. P. IT 



Quod fieri placeret , ^cripsi ad Pomponium serius, 
quam oportuit Cum eo si loquula eris, intelliges, quid 
fieri velim. Apertius scribi, quando ad illum scripse- 
ram, necesse non fuit. De ea re, et de ceteris rebus 
quamprimum velim nobis literas mittas. Valetudinem 
tuam cura diligenter. Vale. VII. Id. Quint. Anno 
U. C. 706; 

d. Lib. 14 . Epist. 14 . 

ARGUMENTUM - 
Doloris index Epistola. 

Tullius Terentiae suae S. D 

Si vales bene est ; ego valeo. Si quid Haberem , 
quod ad te scriberem, facerem id et pluribus verbis, 
et saepius. Nunc quae sunt negotia, vides. Ego autem 
quomodo sim affectus, ex Lepta, et Trebatio poteris 
cognoscere. Tu fac ut tuam, et Tulliolae valetudinem 
cures. Vale, Anno V. C. 705. 

r hL*h' ' 

7 . Lib. 14 . Epist. 20 . 
ARGUMENTUM 

Recreatus literis Caesaris non dubitat propius 
accedere. Parari ergo omnia in 
Tusculano jubet. 

Tullius Terentiae suae S. P. D. 

In Tusculanum nos venturos putamus aut Nonis, aut 
postridie; ibi fac, ut sint omnia parata. Plures enim' 
fortasse nobiscum erunt, et ut arbitror, diutius ibi 
commorabimur. Labrum , si in balneo non est , ut 
sit ; item cetera, quae sunt ad victum, et ad valetu- 
dinem necessaria. Vale. Cal. Octobr. de Venusino. 
Anno U. C. 700. 

8 . Lib. 14 . Epist. 21 . 
ARGUMENTUM 

Scribit, ut quae tempus postulamt provideat sibique 
absenti administret , literasque mittat. 

Tullius Terentiae suae S. P. D. 

Si vales, bene est : ego valeo. Da operam, ut con- 
vaccas. Quod opus erit, ut res, tempusque postulat, «. 

*• % 

% 

provideas , atque administres, et ad me de omnibus 
rebus quam saepissime literas mittas.Vale.i4nno incerto. 

9. Lib. 44. Epist. 22. 

ARGUMENTUM 
Dicit se tabellarios expectare , ut consilium 
capere possit . 

Tullius Terentiae suae S. P. D. 

Si vales, bene est ; valeo. Nos quotidie tabellarios 
nostros expectamus ; qui si venerint, fortasse erimus 
certiores , quid nobis faciendum sit : faciemusque te 
statim certiorem. Valetudinem tuam cura diligenter. 
Vale. Cal. Septembribus. .4nno incerto. 

10. Lib.44. Epist. 23. **>.. 

ARGUMENTUM 

De Caesaris ex Aegypto , et Asia adventu se 
nihil certi habere significat. 

Tullius Terentiae suae S. P. D. 

Si vales , bene est ; valeo. Nos neque de Caesaris 
adventu, neque de literis, qua| Philotimus habere di- 
citur , quidquam adhuc certi habemus. Si quid erit 
certi, faciam te statim certiorem. Valetudinem tuam 
fac ut cures. Vale. III. Idus Sextiles. .4nno U. C. 70G. 



ii. 



Lib. 13. Epist. 58. 
ARGUMENTUM 
Commendat L. Custidium. 



M. T. C. Titio Lucii Filio, Rufo, Praetori 
Urbano S. 

Luciui 
miliaris 



irt&gstidius est tribulis , et municeps , et fa- 
Is causam habet ; quam causam ad te 

deferet. Commendo tibi hominem, sicuti tua fides, et 
meus pudor postulat : tantum, ut faciles ad te aditus 
habeat : quae aequa postulavit, ut, libente te. impe- 
tret : sentiatque , ineam sibi amicitiam , etiam cum 
longissime absim, prodesse in primis apud te. Vale. 
Anltb U. C. 703. 

n" ■ \ /v'. 

12 . Lib. 14 . EpiU.H. ^ 

ARGUMENTUM 




t 



Tultiam ad se venisse dicit ; sibi autem in animo 
esse , filium ad Caesarem mittere. 



M. T. fi. Terentiae suae S. D. 

- ,Si vales, bene est; valeo. Tullia nostra venit ad me 
pridie Idus Junii ; cujus summa virtute, et singulari 
humanitate, graviore etiam sum dolore affectus, nostra 
factum esse negligentia, ut longe alia iq fortuna esset, 
atque ejus pietas ac dignitas r^stull^atf Nobis erat in 
animo Ciceronem ad Caesafffm mittere, et cum eo Cn. 
Sallustium. Si profectus erit , faciam te certiorem. 

* Yaletudinem tuam cuna diligenter. Yale. XVII. Cal. 
Quintii. An. U . G 706. 



13 . 






Eib. 14 . Epist. 12 . 

‘ A RGUMENTUM 
Respondet Terentiae sibi gratulanti quod , vi, 
in Pharsalia Pompejd, in Italiam rodi^ff. 

M. T. C. Terentiae S. P. 

Quod nos in Italiam salvos venisse gaucres, perpetuo 
gaudeas velim. Sed perturbatione animi , magnisque 
injuriis , metuo , ne id consilii ceperimus , quod non 
facile explicare possimus. Quare , quantum potes , 

adjuva. Quid autem possis, mihi iu mentem non venit. 
In viam quod te des hoc tempore* nihil est ; et lon- 
gum est iter , et non tutum ; et non video , quid 
prodesse possis , si veneris. Vale. Dat. prid. Nonas 
*Novembris. Brundusio. An. U. C. 705. 

* 4 . Lib. 14 . Epist. 15 . . . 

ARGUMENTUM 
• Consilium de filio ad Caesarem mittendo 
mutatum significat . 

Tullius Terentiae suae S. P. D. 

Si vales > bene est. Constitueramus ut ad te antea 
scripseram, obviam Ciceronem Caesari mittere : sed 
mutavimus consilium quia de illius adventu nihil au- 
diebamus. De ceteris rebus, etsi nihil erat novi, tamen, 
quid velimus, et quid hoc tempore putemus opus esse, 
ex Sica poteris cognoscere. Tulliam adhuc mecum 
teneo. Valetudinem tuam cura diligenter. Vale. XII. 
Cal. Quintiles, An. U. C. 706. 



15 . Lib. 14 . Epist. 23 . 

ARGUMENTUM 
Scribit de literis a Caesare acceptis , de ejus 
... advento , et obviam itione. 

Tullius Terentiae suae S. P. D. 

Si vales bene est : valeo. Redditae mihi tandem 
sunt a Caesare literae satis liberales: et ipse opinione 
celerius venturus esse dicitur. Cui utrum obviam pro- 
cedam, an hic eum exspectem cum constituero, faciam 
' et certiorem. Tabellarios mihi velim quamprimum 
remittas. Valetudinem tuam cura diligenter. Vale. D. 
.Prid. Id. Sextiles. An. U. C. 70G. 

LIBER PRIMUS 9 

Lib. 16 , E pisi. 19 . _ • ; 

ARGUMENTUM . ~ . 

De literis , de Demetrio , de Aufidiano nomini. 

M. T. C. Tironi S. P. D. 

Exspecto tuas literas de inultis rebus: te ipsum 
multo magis. Demetrium redde nostrum, et aliud, si 
quid potest, boni. De Aufidiano nomine nihil te hortor. 

Scio tibi curae esse : sed confice ; et si ob eam rem 
moraris , accipio causam : si te id non tenet, advola. 
Literas tuas valde expecto. Vale. .4«. U.C. 708. 

17 . Lib. 16 . Epist. 20 . 

ARGUMENTUM 

De valetudine curanda, de libris componendis , 
de olitore , de spectaculo Calendarum. 

M. T. C. Tironi S. P. D. 

Sollicitat, ita vivam, me tua, mi Tiro, valetudo-^ sed 
confido, si diligeritiam , quam instituisti , adhibueris, 1 
cito te firmum fore. Libros compone ; indicem, cum 
etrodoro lubebit ; quando ejus arbitratu vivendum 
/ est. Cum olitore, ut videtur. Tu potes Calendis ex- 
spectare gladiatores, postridie redire; et ita censeo. 
Verum; ut videbitur. Cura te, sime amas, diligenter. 
Vale. .4«. U. C. 708. 

18 . Lib. 13 . Epist. 6 ad finem. 

ARGUMENTUM 
Publium Cornelium Valerio commendat. 

M. T. C. Q. Valerio Procos. S. P. D. 

Publius Cornelius , qui tibi has literas dedit , est 
mihi a P. Cuspio commendatus, cujus causa quanto- 



e . 

pere cuperem, deberemque, profecto ex me facile co- 
gnovisti. Vehementer te rogo, ut hac commendatione 
mihi Guspins quam maximas , quam primum . quam 
saepissime gratias agat. Vale. A. U. C. 708. 

19 . . Lib. 14 . Epist. 16 . 

ARGUMENTUM 

De literis, de Volumnia, de suo dolore. 

Tullius Terentiae suae S. D. 

Si vales , bene est; valeo. Etsi ejusmodi tempora 
nostra sunt, ut nihil habeam quod aut a te lilerarum 
exspectem, aut ipse ad te scribam: tamen nescio quo- 
modo, et ipse vestras literas exspecto , et scribo ad 
vos cum habeo qui ferat. Volumnia debuit in te offi- 
ciosior esse, quam fuit ; et id ipsum quod fecit, potuit 
diligentius facere , et cautius : quamquam alia sunt , 
quae^ magis curemus , magisque doleamus. Quae me 
ita conficiunt, ut ii voluerunt, qui me de mea sententia 
detruserunt. Cura , ut valeas. Pridie Cal. Januarias. 
An. U. C. 703. 

20 . Lib. 14 . Epist. 19 . 
ARGUMENTUM 

Dolorem significat ex filiae valetudine et 
difficultatem, quo minus possit accedere. 

M. T. C. Terentiae S. D. 

In maximis meis doloribus excruciat me valetudo 
Tulliae nostrae De qua uihil est quod ad te plura 
scribam , tibi enim aeque magnae curae esse , certe 
scio. Quod me propius vultis accedere, video ita esse 
faciendum. Etiam antea fecissem ; sed me multa im- 
pedierunt , quae ne nunc quidem expedita sunt. Sed* 

a Pomponio exspecto literas, quas ad me quamprimum 
perferendas cures velim. Da operam, ut valeas. An. 
V. C. 705. 



21. Lib. 13.’ Episi. 3. 
ARGUMENTUM 

Fusium commendat , quem et antea praesens 
praesenti commendarat. 

M. T. Cic. C. Memmio S. P. D. 

Aulum Fusium, unum ex meis intimis, observantis- 
simum studiosissiinumque nostri, eruditum hominem, 
et summa humanitate , tuaque amicitia dignissinium 
velim ita tractes, ut mihi coram recepisti. Tam gratum 
mihi id erit, quam quod gratissimum. Ipsum praeterea 
summo officio, et summa observantia tibi in perpetuum 
devinxeris. Vale. Anno incerto. 

22. Lib. 13. Epist. 20. 
ARGUMENTUM 

Asclaponem medicum commendat. 

Cicero Servio S. 

Asclapone Patrensi, medico, utor valde familiariter, 
ejusque tum consuetudo mihi juranda fuit , tum ars^ 
etiam quam sum expertus in valetudine meorum. In 
qua mihi cum ipsa scientia, tum etiam $£Htate, be- 
nevolentiaque satisfecit. Hunc igitur tibi commendo : 
et a te peto, ut des operam , ut inlelligat diligenter 
me scripsisse de se, meamque commendationem usui 
magno sibi fuisse. Erit id mihi vehementer gratum. 
Vale. .4. U. C. 707. 

Lib. i3, Epist. 25. 

ARGUMENTUM 

Hagesaretum breviter , sed accurate 
commendat. 

Cice o Servio S. 
flagesaretur arissaeus magnis meis beneficiis or- 
natus in consulatu meo, memor et gratus fuit, meque 
postea diligentissime coluit. Eum tibi magnopere com- 
mendo, ut et hospitem, et familiarem meum, et gratum 
hominem, et virum bonum, et principem civitatis suae, 
et tua necessitudine deguissimum. Pergratum mihi fe- 
ceris, si dederis operam, ut is intelligat, hanc meam 
commendationem magnum apud te pondus habuisse. 
Vale. .4». U. C. 707. 

‘24. Lib. 13. Epist. 39. 

ARGUMENTUM 
Titurnium Rufum commendat. 

M. T. C. Acilio Procos. S. D. P. 

Cum familia Titurnia necessitudo mihi intercedit 
vetus; ex qua reliquus est M. Titurnius Rufus, qui 
mihi omni diligentia atque ofiicio est tuendus. Est igi- 
tur in tua potestate , ut illi in me satis sibi praesidii 
putet esse. Quapropter eum tibi commendo majorem 
in modum ; et abs te peto, efficias, ut is commenda» 
tionem hanc intelligat sibi magno adjumento fuisse. 
Erit id mihi vehementer gratum. Vale. An. U. C. 707. 



12 

25 . Lib. 13 . Epist. 40 . 

A R G t? MENTUM 

Aurelios fratres Proconsuli Macedonia a 
commendat. 

M. T. C. Q. Anchario Quinti Filio 
Procos. S. P. D. 

Lucium -et Cajum Aurelios Lucii filios , quibus et 
ipsis, et patre eorum viro optimo, familiarissime utor, 
commendo tibi majorem in modum, adolescentes om- 
nibus optimis artibus ornatos, meos pernecessarios, tua 
' amicitia dignissimos! Si ulla mea apud te commendatio . 
valuit; - quod scio mullas plurimum valuisse, haec ut 
valeat, rogo. Quod si eos honorifice liberaliterque tra- 
ctaris ; et tibi gratissimos optimosque adolescentes 

adjunxeris, et mihi gratissimum feceris. Yale. -4w?o 
incerto. 

* 

1 *» 

20 . Lib. 13 . Epist. 38 . 

ARGUMENTUM 

Bruttii negotia, procuratoresque commendat. 

M. T. C. Acilio Procos. S. P. D. 

Lucius Bruttius eques Romanus adolescens omnibus 
rebus ornatus in meis familiarissimis est, meque obser- 
vat diligentissime ; cujus cum patre magna mihi fuit 
amicitia jam inde a quaestura mea Siciliensi. Omnino 
nunc ipse Bruttius Romae mecum est : sed tamen 
domum ejus et rem familiarem , et procuratores tibi 
sic commendo, ut majore studio commendare non pos- 
sim. Gratissimum mihi feceris, si curaris, utintelligat 
Bruttius, id quod ei recepi, hanc meam commenda- 
tionem sibi magno adjumento fuisse. Vale. An. U. 

C. 707, 

27. Lib. 7. Epist. 22. 

ARGUMENTUM 

De furto quaestionem inter scyphos natam pro- 
bat auctoritate Jurisconsultorum , 

Cicero Trebatio S. D. 

Illuseras heri inter scyphos, quod dixeram contro- 
versiam esse , posset ne heres , quod furtum antea 
factum esset, recte furti agere. Itaque , etsi domum 
bene potus., seroque redieram , tamen id’ caput, ubi 
haec controversia est, notavi, et descriptum tibi misi; • 
ut scires id, quod tu neminem sensisse dicebas, $ex. 
Aelium, M. Manilium, M. Brutum sensisse, Ego ta- 
men Scaevolae et Testae assentior. Yale. An. incerto. 

r i_ ■ 

olo . 

'28 rr Lib. 13. Epist. 32. 1 

ARGUMENTUM 

r ■ 

T Hospites suos , Archagathum , et Philonem 

l ' commendat . 

M. T. C. Acilio Proc. S. P. D. 

In Halesina civitate tam lauta, tamque nobili, con- 
junctissimos habeo et hospitio et familiaritate M. et C. 
Clodios, Archagathum, et Philonem. Sed vereor, ne, 
quia complures libi praecipue commendo, exaequare 
videar ambitione quadam commendationes meas. Quam- 
quam a te quidem cumulate satisfit et mihi, et meis 
omnibus. Sed velim sic existimes, hanc familiam , et 
hos homines mihi maxime esse conjunctos vetustate, 
officiis, benevolentia. Quamobrem peto a te majorem 
in modum , ut his , omnibus in rebus , quantum tua 
fides dignitasque patietur , commodes. Id si feceris, 
erit mihi vehementissime gratum. Yale. .4«. U. C. 707. 

4 

2«. Lib. 13. Epist. 47. 

ARGUMENTUM 

Egnatium communem amicum commendat. 

M. T. C. Silio S. P. D. 

Quid ego tibi commendem eum, quem tu ipse dili- 
gis ? Sed tamen, ut scires eum a me non diligi solum, 
verum etiam amari ; ob eam rem tibi haec scribo. 
Omnium tuorum officiorum, quae et multa, et magna 
sunt, mihi gratissimum fuerit , si ita tractaris Egna- 
tium, qt sentiat, et sc a me, et me a te amari. Hoc 
te vehementer eliani , atque etiain rogo. Illa nostra 
scilicet ceciderut^ Utamur igitur vulgari consolatione. 
Quid si melius hoc ? Sed haec coram. Tu fac, quod 
facis, ut me ames,teque amari a me scias. . 4 «. U. C. 702. 

30. Lib. 13. Epist. 48. 

ARGUMENTUM 
Ciliciae quaestori omnes Cyprios , et in 
primis Paphios commendat. 

M. T. C. C. Sextilio Rufo Quaest. S. P. D. 

Omnes tibi commendo Cyprios, sed magis Paphios: 
quibus tu quaecumque commodaris, erunt mihi gra- 
tissima. Eoque facio libentius, ut eos tibi commendem, 
quod et tuae laudi, cujus ego fautor sum, conducere 
arbitror, quum primus in eam insulam quaestor vene- 
ris, ea te instituere , quae sequantur alii : quae , ut 
spero, facilius consequere, si et P. Lentuli necessarii 
tui legem, et ea , quae a me constituta sunt , sequi 
volueris. Quam rem tibi confido magnae laudi fore. 
Vale. An. i. C. G98.- 

31. Lib. 13. Epist. 7 i. 
ARGUMENTUM 

Oppium praesentem , et Egnatii absentis 
negotia commendat. 

M. T. C. Q. Philippo Proc. S. D. 

Etsi non dubito pro tua in me observantia proque 
nostra necessitudine , quin commendationem meam 
memoria teneas , tamen etiam atque etiam eumdern 
tibi L. Oppium familiarem meum praesentem, et L. 
Egnatii familiarissimi mei absentis negotia commendo. 
Tanta mihi cum eo necessitudo est , familiaritasque, 
ut, si mea res esset, non magis laborarem. Quapro- 
pter gratissimum mihi feceris, si curaris, ut is intcl- 
ligat, me a te tantum amari, quantum ipse existimo. 
Hoc mihi gratius facere nihil potes : idque ut facias, 
te vehementer rogo. Vale. Anno incerto. 

32. Lib. 14. Epist. 6. 
ARGUMENTUM 

Excusat infrequentiam literarum. Voluntatem suam 
in aere alieno dissolvendo significat. Adjungit de 
Terentiae meritis in Tulliolam. Pollicem servum 
e r. pectat. 

M. T. C. Terentiae suae S P. D. 

Nec saepe est, cui literas demus nec rem habemus 
ullam, quam scribere velimus. Ex tuis literis , quas 
proftime accepi, cognovi praedium nullum venire po- 
tuisse. Quare videatis velim quomodo satisfiat ei, cui 
scitis me satisfieri velle. Quod nostra tibi gratias agit, 
id ego non miror te mereri , ut ea tibi merito tuo 

gratias agere possit. Pollicem, si adhuc non est pro- 
fectus, quam primum fac extrudas. Cura , ut valeas. 
Idib. Quint. An. U. C. 705. 



3.'I. Lib. 16. Epist. 2. 

ARGUMENTUM 

Scribit de sua sollicitudine , suoque ad Alyziam 
accessu; rogat ut valetudinem diligenter curet. 

Tullius Tironi suo S. P. D. 

Non queo ad te, nec lubet scribere, quo animo sim 
affectus; tantum scribo, et tibi, mihi maximae voluptati 
fore, si te firmum quamprimum videro. Tertio die abs 
te ad Alyziam accesseramus. Is locus est circa Leu- 
cadem stadia cxx. Leucade aut te ipsum , aut tuas 
liberas a Marione putabam me accepturum. Quantum 
me diligis , tantum fac, ut valeas, vel quantum te a 
me scis diligi. Nonis Nov. Alyzia. An. U. C. 703. 

LIBER SECUNDUS 

1. Lib. 2. Epist. ii. 
ARGUMENTUM 

M. Fabium commendat diligenter: de urbanis 
rebus literas expectat. 

M. T. C. Imp. M. Caelio Aedili Cur. S. D. 

Marco Fabio viro optimo , el homine doctissimo 
familiarissime utor, mirificeque eum diligo, cum pro- 
pter summum ejus ingenium, summamque doctrinam, 
tum propter singularem modestiam. Ejus negotium sic 
velim suscipias , ut si esset res mea. Novi ego vos 
magnos patronos: hominem occidat oportet, qui vestra 
opera uti velit \ sed in hoc homine nullam accipio 
excusationem. Omnia relinques, si me amabis, cum tua 
opera Fabius uti volet. Ego res Romanas vehementer 
exspecto, et desidero ; in primisque quid agas, scire 
cupio. Namjamdiu propter hiemis magnitudinem nihil 
novi ad nos efferebatur. Vale. An. U. C. 703. 

2. Lib. 16. Epist. 7 
ARGUMENTUM 

Adversis ventis se teneri scribit : ut valetudinem 
curet , nec nisi confirmatus naviget hortatur. 

M. T. C. Tironi S. P. D. 

Septimum jam diem Corcyrae tenebamur. Quintus 
autem pater, et filius Buthroti. Solliciti eramus de tua 
valetudine mirum in modum: nec mirabamur, nihil a 
te literarum: iis enim ventis istinc navigatur, qui Si 
essent, nos Corcyrae, non sederemus. Cura igitur te, 

confirma ; et, cum commode, et per valetudinem, et 
per anni tempus navigare poteris, ad nos amantissimos 
tui veni. Nemo nos amat , qui te non diligat. Carus 
omnibus expeelatusque venies. Cura ut valeas etiam, 
Tiro noster. Vale. XV. Cal. Novembr. Corcyra. Anno 
U. C. 703. 



3 . Lib. 4 . Epist. 15 . 

ARGUMENTUM 

Hortatur , ut communem fortunam fortiter ferat , nec 
propriam sibi postulet; eoque in se animo sit , quo 
fuerat semper. 

M. T. Cic. Cn. Plancio S. D. 

Accepi perbreves tuas literas, quibus id, quod scire 
cupiebam , cognoscere non potui : cognovi autem id, 
quod milii dubiupi non fuit. Nam quam fortiter ferres 
communes miserias , non intellexi: quam me amares 
facile perspexi : sed hoc scieram. Illud si scissem, 
ad id meas literas accommodassem. Sed tamen , etsi 
antea scripsi quae existimavi scribi oportere , tamen 
hoc tempore breviter commonendum putavi , ne quo 
periculo le proprio existimares esse: in magno omnes, 
sed tamen in communi sumus. \Quare non debes aut 
propriam fortunam, et praecipuam postulare, aut com- 
munem recusare. Quapropter eo animo simus inter 
nos , quo semper fuimus. Qutcl de te sperare, de m 
praestare possum. Vale. An. U. C. 707. 

4 . Lib. 7 . Epist. 4 . 
ARGUMENTUM 

Praemonet Marium de adventu suo 
in Pompejanum. 

M. T. C. M. Mario S. D. 

Ante diem IX. Cal. in Cumanum veni cum Libone 
tuo, vel nostro potius. In Pompejanum statim cogito. 
Sed faciam ante te certiorem. Te cum semper valere 
cupio, tum certe dum hic simus. Vides enim quanto 
post una futuri simus.vQuare, si quod constitutum cum 
podagra habes, fac ut in alium diem differas. Cura 
igitur, ut valeas; et me hoc biduo, aut triduo expe- 
cta. An. U. C. 707. 

5 . Lib. 7 . Episl. 9 . * 
ARGUMENTUM 

Literarum officium a Trebatio requirit , monet ne 
reditum in urbem praepropere cupiat. 

«k. 

M. C. Trebatio 

Jamdiu ignoro, quid agas. Nihil enim scribis: neque 
ego ad te his duobus mensibus scripseram, quia cum 
Quinto fratre meo non eras. Quo mitterem , aut cui 
darem, nesciebam. Cupio scire, quid agas, et ubi sis 
hiematurus. Equidem velim cum Caesare: sed ad eum 
propter ejus occupationes nihil sum ausus scribere: 
ad Balbum tamen scripsi. Tu libi deesse noli : serius 
potius ad nos, dum plenior. Quod huc properes nihil 
est, praesertim Vacerra mortuo. Sed tibi consilium 
non deest. Quid constitueris, cupio scire. Cn. Octavius, 
an Cii. Cornelius quidam est, tuus familiaris summo 

genere naius , terrae, (ilius ; is me , quia scit tuum 
familiarem esse, crebro ad cocnam invitat. Adbuc non 
potuit perducere, sed mihi tamen gratum est. Vale. 
Anno U. C. 699. 



6. Lib. 7. Epist. 15. 
ARGUMENTUM 

Suum absentis Trebatii desiderium declarat , et de C. 
Marii familiaritate gratulatur. 

Cicero Trebatio. 

Quam sint morosi , qui amant vel ex hoc intelligi 
potest. Moleste ferebam antea, te invitum istic esse; 
pungit me rursus, quod scribis te esse istic libenter. 
Neque enim mea commendatione te non delectari facile 
patiebar; et ^nunc angor, quidquam tibi sine me esse 
jucundum. (Sed hoc tamen malo, ferje nos desiderium, 
quata te nOn ea, qune spero, consequi. Quod vero in 
C. Marii, suavissimi doctissimique hominis familiari- 
tatem ivenisti, non dici potest, quam valde gaudeam: 
qui, fac, ut te quam maxime diligat. Mihi crede, nihil 
ex ista provincia pyles, quod jucundius sit, deportare. 
Cura, ut valeas. An. U. C. 700. 

7. Lib. 3 Epist. 23. 
ARGUMENTUM * 

Quamquam pedibus laborare Paetum audierat , tamen 
adventum suum praenuntiat , quia non arbitratui 
etiam coquum arthriticum habere. 

Cictro Papirio Paeto. 

Heri veni Cumanum, cras ad te fortasse. Sed cum 
certum sciam , faciam te paullo ante certiorem. 

Etsi (4) M. Ceparius, cum in silva Gallinaria (2) obviam 
venisset, quaesissemque, quid ageres, dixit, te in lecto „ 
esse, quod ex pedibus laborares. Tuli scilicet moleste, * 
ut debui , sed tamen constitui ad te venire, ut coe- 
narem etiam. Non enim arbitror , coquum etiam te 
arthriticum habere. Expccta igitur hospitem cum mi- 
nime edacem, tum inimicum coenis sumptuosis. Vale 
An. U. C. 707. 



N. Lib. 10. Episi. 2. 

ARGUMENTUM 

Excusat , quod in Senatum ad agendam Planci cau- 
sam non venerit : et officia sua in aliis rebus polli- 
cetur. 



Cicero Planco S. 

Meum studium honori tuo pro necessitudine nostra 
non defuisset, si aut luto in senatum, aut honeste ve- 
nire potuissem. Sed nec sine periculo quisquam libere ' 
de republica sentiens versari potest in summa impu- 
nitate gladiorum; nec nostrae dignitatis videtur esse, 
ibi sententiam de republica dicere, ubi me et melius, 
et propius audiant armajj, quam senatores.^ Quaprop- 
ter in privatis rebus nullum neque oflicium , neque 
studium meum desiderabis. Ne in publicis quidem, si 
quid erit , in quo me interesse necesse sit , unquam 
deero, ne cum periculo quidem meo , dignitati tuae, 
in iis autem rebus, quae nihilominus , ut ego absim, 
confici possunt, peto a te, ut me rationem habere ve- 
lis cl salutis et dignitatis meae. Vale. An. U. C. 709. 

[i J Aon ostente cke. 

;2j Selva presso Cuma in terra di Lavoro. 

S). Lib.il. Epist. 15. 

ARGUMENTUM 

Laudat officium , el diligentiam • Bruti; cujus et col- 
legae concordiam omnibus gratam esse significat: et 
horiatur, ut secum jam ipse certet. 

M. T. C. D. Bruto Imp. Cos. Des. S. P. D. 

Etsi mihi tuae literae jucundissimae sunt , tamen 
jucundius fuit, quod in summa occupatione tua Planco 
collegae mandasti , ut te mihi per literas excusaret; 
quod facit ille diligenter, Mihi autem nihil amabilius 
officio tuo, et diligentia. Conjunctio tua cum collega, 
concordiaque vestra , quae literis communibus decla- 
rata est, Senatui Populoque Rom. gratissima accidit. 
Quod superest, perge, mi Brute, et jam non cum aliis, 
sed tecum ipse certa. Plura scribere non debeo, prae- 
sertim ad te , quo magistro brevitatis uti cogito. Li- 
beras tuas vehementer expecto, et quidem tales, quales 
maxime opto. An. U. C. 710. 

l0> Lib. ii. Epist. 25. 

ARGUMENTUM 

Expectari a se Bruti literas ait : sibi nihil esse 
quod scriberet: in ipso , et Planco spem omnem esse. 

M. T. Cic. D. Bruto S. P. D/ 

Expectanli mihi tuas quotidie literas Lupus noster 
subito denuueiavit, ut ad te scriberem, si quid vellem. 
Ego autem etsi quid scriberem non habebam ( acta 
enim ad te mitti sciebam) inanem autem sermonem 
literarum tibi injucundum esse audiebam, brevitatem 
sequutus sum, te magistro. Scito igitur , in te, et iu 

collega spem omnem esse. De Bruto autem nihil adhuc 
certi; quem ego, quemadmodum praecipis, privatis li- 
teris ad bellum commune vocare non desino. Qui uti- 
nam adesset ! intestinum urbis malum, quod est non 
mediocre, minus timeremus. Sod quid ago ? non imi- 
tor (1) Kaxuvurpoy tuum. Altera jam pagella procedit. 
Vince et v^le. Gal. XIV. Quint. An. U. C. 740. 

11. Lib. 12. Epist. 20, 

ARGUM E N T U M 

Jocatur quod Sinuessanae villae hospitio uti 
noluerat i 

Cicero Cornificio. 

Gratae mihi tuae Iiterae, nisi quod Sinuessanum di- 
vcrsoriolum contempsisti. Quam quidem contumeliam 
villa pusilla iniquo animo feret, nisi in Cumano, et Pom- 
pejano reddideris (2) rravra nav t^v, Sic igitur fa- 

cies, meque amabis , et scripto aliquo lacesses: ego 
enim respondere facilius possum , quam provocare. 
Quod si , ut es, cessabis, lacessam , nec tua ignavia 
etiam inertiam afferet. Plura otiosus. Haec, cum es- 
sem in Senatu, exaravi. Vale. An. incerto. 

12. Lib, 12. Epia 21. 
ARGUMENTUM 

Anicium Senatorem, ejusque negotia 
commendat. 

M. Tui. Cic. Cornificio S. D. 

Cctjus Anicius familiaris meus , vir omnibus rebus 
ornatus., negotiorum suorum causa legatus est in Afri- 

(1) Laco ni sinum: lo stile eonciso, la brevild. 

(2) Amplam debiti compensationem. 

cam legatione libera. Eum velim rebus omnibus ad- 
juves , operamque des , ut quam commodissime sua 
negotia conficiat , in primisque , quod ei carissimum 
est, dignitatem ejus libi commendo: idque a te peto, 
quod ipse in provincia facere sum solitus non roga- 
tus, ut omnibus senatoribus lictores darem; quod idem 
acceperam, et cognoveram a summis viris factitatum. 
Haec igitur, mi Cornifici, facies; ceterisque rebus omni- 
bus , ejus dignitati reique , si me amas, consules. Id 
erit mihi gratissimum. Da operam, ut valeas. An. U. 
C. 709. 



13. Lib. 12. Epist. 17. 

ARGUMENTUM 
Aufidii Equitis Romani Africana negotia 
commodat. 

M. T. C. Q. Cornificio S. P. D. 

Sextus Aufidius et observantia, qua me colit, accedit 
ad proximos; et splendore equiti Romano nemini ce- 
dit. Est autem ita temperatis, moderatisque moribus, 
ut summa severitas summa cum humanitate jungatur. 
Cujus sibi negotia, quae sunt in Africa, ita commendo, 
ut majore studio, magisve ex animo commendare non 
possim. Pergratum mihi feceris , si dederis operam, 
ut is intelligat, m$as apud te literas maximum pon* 
dus habuisse. Hoc te vehementer, mi Cornifici, rogo, 
Vale. An U. C. 

14, Lib. 13. Epist. 2. 
ARGUMENTUM 

Petit , ut Evandro statuario de sacrarii 
habitatione accommodet. 

Cicero Memmio S. 

Cajo Aviano Evandro, qui habitat in tuo sacrario, 
et ipso multum utor, et patrono ejus M. Aemilio fa- 
miliarissime. Peto igitur a te majorem in modum, quod 
sine tua molestia fiat, ut ei de habitatione accommodes. 
Nam propter opera instituta multa multorum, subitum 
est ei remigrare Calend. Quini. Impedior verecundia, 
ne te pluribus verbis rogem. Neque tamen dubito quin, 
si tua nihil aut non multum intersit , eo sis animo, 
quo ego essem, si quid tu me rogares. Mihi certe gra- 
tissimum feceris. Vale. M U. C. 707. 

15. Lia. 13. Episl. 13. 
ARGUMENTUM' 

L. Castronium Lucensem municipem 
commendat. 

M. Tui. Cic. Bruto S. P. D. 

Lucius Castronius Paetus, longe princeps municipii 
Lucensis, est honestus, gravis , plenus officii , bonus 
plane vir , et cum virtutibus , tum etiam fortuna, si 
quid hoc ad rem pertinet , ornatus: meus autem est 
familiarissimus, sic prorsus, ut -nostri ordinis observet 
neminem diligentius. Quare ut et meum amicum , et 
tua dignum amicitia tibi commendo. Cui quibuscumque 
rebus commodaveris , tibi profecto jucundum , mihi 
eerte erit gratum. Vale. An. U. C. 707. • 

16 . Lib. 13 . Episl. 33 . 

ARGUMENTUM 
Cossinium Anchialutn libertum 
commendat 

Cicero Servio S. 

Lucio Cossinio amico, et tribuli tuo valde familia- 
riter utor. Nam et inter uosmetipsos vetus usus inter- 
cedit, et Atticus noster majorem etiam mihi cum Cos- 
sinio consuetudinem fecit. Itaque tota Cossinii domus 
me diligit , in primisque liberius ejus L. Cossinius 
Anchialus , homo et patrono , et patroni necessariis, 
quo in numero ego sum, probatissimus. Hunc tibi ita 
commendo, ut si meus liberius esset, eodemque apud 
me loco esset, quo et est apud patronum suum, ma- 
jore studio commendare non possem. Quare pergratum 
mihi feceris , si eum in amicitiam tuam receperis; 
atque eum, quod sine molestia tua fiat, si qua in re 
opus ei fuerit, juveris. Id et mihi vehementer gratum 
erit, et tibi postea jucundum. Hominem enim summa 
probitate, humanitate, observantiaque cognosces. Vale. 
An. U. C. 707. 



17 . Lib. 13 . Epist. 30 . 

ARGUMENTUM 
L. Manlium in fraterna haered itate 
commendat. 

M. T. C. Acilio Proc. S. P. D. 

Lucius Manlius est(l) Sosis: is fuit Catinensis: sed 
est uua cum reliquis Neapolitanis civis Romanus fa- 

( 1 ) Est Siculum Manlii nomen ante civitatem donatam . 

ctus, decurioque Neapoli. Erat enim adseriptus in id 
municipium ante civitatem sociis , et Latinis datam. 
Ejus frater Catinae nuper mortuus est. Nullam omnino 
arbitramur de ea haereditate controversiam eum habi- 
turum, et est hodie in bonis; sed quoniam habet prae- 
terea negotia vetera in Sicilia sua , et hanc haeredi- 
tatem fraternam , et omnia ejus tibi commendo : in 
primisque ipsum virum optimum, mihique familiaris- 
simum, his studiis literarum doctrinaeque praeditum, 
quibus ego maxime delector. Peto igitur abs te ut eum, 
sive aderit , sive non venerit in Siciliam, in meis in- 
timis, maximeque necessariis scias esse; itaque tractes, 
ut intelligat, meam commendationem sibi magno adju- 
mento fuisse. Yale. An. U. C. 707. 



ly. Lib. 13. Epist. 50. 

ARGUMENTUM 

Manium Curium commendat , ut ab omni incommodo, 
detrimento et molestia integrum conservet. Vide 
Epist. 17. lib. 13. 

M. T. C. Aucto (1) Procos. S. D. 

Sumpsi hoc mihi pro tua in me observantia, quam 
penitus perspexi, quamdiu Brandusii fuimus, ut ad te 
familiariter, et quasi pro meo jure scriberem, si quae 
res esset , de qua valde laborarem. Manius Curius, 
qui Patris negotiatur , mihi familiaris est , ut nihil 
possit esset conjunctius. Multa illius in me officia, mul- 
ta in illum mea: quodque maximum est, summus inter 
nos amor et mutuus. Quae cum ita sint; si ullam in 
amicitia mea spem habes ; si ea, quae in me officia, 

(1) AI. Aristo. 

et studia Brundusii contulisti, vis mihi etiam gratiora 
efficere, quamquam sunt gratissima: si me a tuis omni- 
bus amari vides; hoc mihi da , atque largire ut Ma- 
nium Curium sartum, et tectum, ut ajunt, ab omnique 
incommodo, detrimento, molestia sincerum integrum 
conserves. Et ipse spondeo, et omnes hoc tibi lui pro 
me- recipiens, ex mea amicitia, et ex tuo in me offi- 
cio maximum te fructum , summamque voluptatem 
esse capturum. Vale. An. U. C. 709. 

19. Lib. 13. Episl. 54. 

ARGUMENTUM 

Gratias agit, quod liberaliter tractasset Marciiium ; 
deinde petit, ne socrus ejus rea fiat. 

Cicero Thermo Propraetori S. D. 

Cum mihi multa grata sunt, quae tu adductus mea 
commendatione fecisti, tum in primis, quod M. Mar- 
ciiium amici , atque interpretis mei filium, liberalis- 
sime tractavisti. Venit enim Laodiceam, et tibi apud 
me, mihique propter te gratias maximas egit. Quare, 
quod reliquum est , a te peto , quando apud gratos 
homines beneficium ponis, ut eo libentius his commo- 
des, operamque des, quoad fides tua patietur, ut so- 
crus adolescentis rea ne fiat. Ego cum antea studiose 
commendabam Marciiium, tum multo nunc studiosius, 
quod in longa apparitione singularem, et prope incre- 
dibilem patris Marcilii fidem , abstinentiam , modes- 
tiamque cognovi. Vale. An. U. C. 707. 

20. Lib. 13. Epist. 76. 

ARGUMENTUM 

Petit C. Valgio emptae possessionis in 
agro Fregellano immunitatem . 

M. T. C. Qualuor viris, et Decurionibus S. D. 

Tantae mihi cum Q. Hippio causae necessitudinis 
sunt, ut nihil possit esse conjunctius, quam nos inter 
nos sumus. Quod nisi ita esset , uterer mea consue- 
tudine , et vobis nulla in re molestus essem. Etenim 
vos mihi optimi testes estis, cum mihi persuasum esset, 
nihil esse, quod a vobis impetrare non possem, num- 
quam me tamen gravem vobis esse voluisse. Vehe- 
menter igitur vos etiam, atque etiam rogo, honoris mei 
causa liberalissime C. Valgium Hippianum tractetis, 
remque cum eo conficiatis , ut quam possessionem 
habet in agro Fregellano a vobis emptam, eam liberam, 
et immuuem habere possit. Id si a vobis impetraro, 
summo me benefleio vestro affectum arbitrabor. An. 
v . c. 7oi. 

21 . Lib. 15 . Epiit. 7 . 

ARGUMENTUM 

C. Marcello , Marci patrueli, de consulatu gratulatur, 
postquam audivit desigi^atum esse. 

M. T. C. Proc. Marcello Cos. Des. S. P. D. 

Maxima sum laetitia affectus , cum audivi te con- 
sulem factum esse: cumque honorem libi deos fortu- 
nare volo, atque a te pro tua, parentisque tui digni- 
tate administrari. Nam cum te semper amavi , dile- 
xique, tum mei amaulissimum cognovi in omni varie- 

tatc rerum mearum: lum patris tui pluribus beneficiis, 
vel defensus tristibus temporibus, vel ornatus secundis, 
et sum totus vester , et esse debeo : cum praesertim 
matris tuae gravissimae, atque optimae feminae, ma- 
jora erga salutem dignitatemque meam studia, quam 

erant a muliere postulanda, perspexerim. Quapropter 
a te peto majorem in modum , ut me absentem dili- 
gas, atque defendas. Vale. An. U. C. 702. 

22 . Lib. 15 . Episl. 8 . 

ARGUMENTUM 

Marcello auguri de filii Caji consulatu gratulatur , 
pctitque ut se absentem defendat. 

M. T. C. Proc. C. Marcello Collegae 
S. P. D. 

Marcellum tuum consulem factum, teque ea laetitia 
affectum esse, quam maxinffl^optasti, mirum in modum 
gaudeo; idque cum ipsius causa, 'tum quod te omnibus 
secundissimis rebus dignissimum judico : cujus erga 
me singularem beuevolentiam vel in labore meo, vel 
in honore perspexi : totam denique domum vestram 
vel salutis, vel dignitatis meae studiosissimam, eppi- 
dissimamque cognovi. Quare gratum mihi feceris, \si 
uxori tuae Juniae, gravissimae atque optimae feminae\ 
eis verbis eris gratulatus. A te id, quod suesti, peto 
ut me absentem diligas , atque defendas. Yale. An. 
U. C. 702. 

2.»< Lib. 10 . Epis'. 14 . 

ARGUMENTUM 

Ijtudat Planci studium , et celeritatem in auxiliis 
Bruto collegae ferendis , hortaturque ut belli reli- 
quias cxtinguat. 

Cicero Planco S. 

O Gratam famam biduo ante victoriam, de subsidio 
tuo, de studio, de celeritate, de copiis ! Atque etiam 
hostibus fusis spes omnis in te est. Fugisse enim ex 
praelio Mutinensi dicuntur notissimi latronum duces. 
Est autem non minus gratum extrema delere , quam 
prima depellere. Equidem expectabam jam tuas literas, 
idque cum multis; spcrabamque etiam Lepidum, rei- 
publicae temporibus admonitum, tecum et reip. satis 
esse facturum. In illam igitur curam incumbe , mi 
Plance; ut ne qua scintilla telcrrimi belli relinquatur. 
Quod si erit factum, et rempublieam divino beneficio 
affeceris, et ipse aeternam gloriam consequere. D. III* 
Non. Maii. An. U. C. 701. 

24 . Lib. 15 . Epist. 11 . 

ARGUMENTUM 

Supplicatione sibi decreta, gratias agit Consuli , 
et propedicm ad urbem se fore significat. 

M. T. C. Imp. C. Marcello Cos. Des. 

S. P. D. 

Quantae curae tibi meus honos fuerit, et quam idem 
extiteris consul in me ornando , et amplificando, qui 
fueras semper cum parentibus tuis, et cum tota domo, 
etsi res ipsa loquebatur , cognovi tamen ex meorum 

omnium literis. Itaque nihil est tantum quod ego non 
tua causa debeam, facturusque sim cum studiose, tum 
libenter. Non magni interest, cui debeas: debere autem 
nemini malui quam tibi; cui me cum studia communia, 
beneficia paterna, tuaque jam antea conjunxerant; tum 
accedit, mea quidem sententia , maximum vinculum, 
quod ita rempublicam geris , atque gessisti, qua mihi 
carius nihil est, ut, quantum tibi omnes boni debeant, 
quo minus tantundem ego unus debeam, non recusem. 
Quamobrem tibi velim hi sint exitus , quos mereris, 
et quos fore confido. Ego, si me navigatio non mora- 
bitur, quae incurrebat in ipsos Etesias (*), propediem 
te, ut spero, videbo. Vale. An. U. C. 703. 



25. Lib. 15. Epist. 12. 

ARGUMENTUM 
Gratulatur Paulo de consulatu , et ne sibi 
provincia prorogetur , rogat. 

M. T. C. Imp. L. Paulo Cos. Des. 

S. P. D. 

Etsi mihi nunquam fuit dubium, quin te populus Ro- 
manus pro tuis summis in rempublicam meritis , et 
pro amplissima familiae dignitate, summo studio, cunc- 
tis suffragiis consulem facturus esset; tamen incredi- 
bili laetitia sum affectus, cum id mihi nuntiatum est, 
eumque honorem libi deos fortunare volo, a teque ex 
tua majorumque tuorum dignitate admiuistrari. Atque 
utioam praesens illum diem mihi optatissimum videre 
potuissem , proque tuis amplissimis erga me studiis, 
atque beneficiis tibi operam meam , studiumque ua- 

{* Venti quidam statis temporibus quo' annis flanter< 

3 

vare. Quam mihi facultatem cum hic nec opinatus, et 
improvisus provinciae casus eripuit, tamen, ut te con- 
sulem rempnblicam pro tua dignitate gerentem videre 
possim, magnopere a te peto, ut operam des, efticias- 
quc , ne quid mihi fiat injuriae nevc quid temporis 
ad meum annuum munus accedat. Quod si feceris, ma- 
gnus ad tua pristina erga me studia cumulus accedet, 
Vale. .4«. U. C. 702. 



26. Lib. 16. Episl. 10. 

ARGUMENTUM 

Tironem ad se venire cupit , sed viam timet , ne 
valetudini noceat. Ejus operam in studiis laudaj 
et exigit. 

M. T. C. Tironi S. P. D. 

Ego vero cupio, te ad me venire, sed viam limeo. 
Gravissime aegrotasti: inedia, et purgationibus, et vi 
ipsius morbi consumptus es. Graves solent offensiones 
esse ex gravibus morbis, si qua culpa commissa est. 
Jam ad id biduum, quod fueris in via , dum in Cu- 
manum venis, accedent continuo ad reditum dies quin- 
que. Ego in Formianum ad III. Cal. esse volo. Ibi te 
ut firmum offendam, mi Tiro, elTiee. Literulae meae, 
sive nostrae tui desiderio oblanguerunt ; haec tamen 
epistola , quam Acastus attulit , oculos paululum su- 
stulerunt. Pomponius erat apud me, cum haec scri- 
bebam, hilare, et libenter. Ei cupienti audire nostra, 
dixi, sine te omnia mea muta esse. Tu Musis nostris 
para, ut operas reddas. Nostra ad diem dictam fient: 
docui enim te, fides it^ov quod haberet. (*) Fac plane, 

(*) Quia Fiat quod dictum est , appellatam Fidem scribit 
Cicero de OT. I. 1. c. 7. 



Digitized by Google 



LIBER SECUNDUS 35 

ut valeas. Nos ad suminum. Vale. XIV. Cal. Jan. 
.4«. U. C. 708. 

27. Lib. 16. Epist. 15. 

ARGUMENTUM 

Suam de Tironis valetudine sollicitudinem 
significat. 

M. T. C. Tironi S. P. D. 

Aegvpta ad me venit pridie Idus Apriles. Is etsi milii 
nuntiavit, te plane febri carere, et belle habere: tamen 
quod negavit te potuisse ad me scribere: curam mihi 
attulit, et eo magis, quod Hermia , quem eodem die 
venire oportuerat , non venerat. Incredibili sum sol- 
licitudine de tua valeludine: qua si me liberaris, ego 
te omni cura liberabo. Plura scriberem , si jam pu- 
tarem libenter te legere posse.' Ingenium tuum, quod 
ego maximi facio, confer ad te mihi, tibique conser- 
vandum. Cura te etiam, atque etiam diligenter. Vale. 

Scripta jam epistola Hermia venit. Accepi tuam 
epistolam vacillantibus literulis, nec mirum, tam gravi 
morbo. Ego ad te Aegyptam misi, quod nec inhumanus 
est, et te visus est mihi diligere, ut is tecum esset, 
et cum eo coquum, quo uterere. Vale. An. U. C. 704. 



28. Lib. 16. Episl. 14. 

ARGUMENTUM 

Sollicitudinem suam , aegrotante Tirone , significat , 
et valetudinem ut curet hortatur . 

M. T. C. Tironi S. P. 1). 

Andricus postridie ad me venit, quam expeetaram. 
Itaque habui noctem plenam timoris, ac miseriae. Tuis 

literis nihilo sum factus certior, quomodo te haberes; 
sed tamen sum recreatus. Ego omni delectatione li~ 
terisque omnibus careo : quas antequam te videro, 
attingere non possum. Medico mercedis, quantum po- 
scet , promitti jubeto: id scripsi ad Manium. Audio 
te animo angi, et medicum dicere, ex eo te laborare. 
Si me diligis excita ex somno tuas literas , humani- 
tatemque, propter quam mihi es carissimus. Nunc 
opus est, te animo valere, ut corpore possis. Id cum 
tua, tum mea causa facias , a te peto. Acastum re- 
tine , quo commodius tibi ministretur. Conserva te 
mihi. Dies promissorum adest : quem etiam reprae- 
seutabo, si adveneris. Etiam , atque etiam vale. IV. 
Idus: hor. VI. An. U. C. 704. 

20. Lib.~ 1C. E pisi . 4. 

ARGUMENTUM 

Tota cohortatio est ad curandam valetudinem. 

M. T. C. et Q. Fil. Tironi S. P. 

Varie sum affectus tuis literis; valde priore pagina 
perturbatus , paullum altera recreatus. Quare nunc 
quidem non dubito, quin, quoad plane valeas, te neque 
navigationi , neque viae committas. Satis te mature 
videro, si plane confirmatum videro. De medico et tu 
bene existimari scribis , et ego sic audio: sed plane 
curationes ejus non probo. Jus enim dandum tibi non 
fuit, cum k<*xo<ttoiaxxo( (#) esses; sed tamen et ad illum 
scripsi accurate , et ad Lysonem. Ad Curium vero, 
suavissimum hominem, et summi officii , summaeque 
humanitatis mulla scripsi; in his etiam, ut, si sibi vide- 

[*) ». e. slomccho laborans, 

relur te ad se transferret. Lyso enim noster, vereor, 
ne negligenlior sit: primum, quia omnes Graeci; deinde, 
quod cum a me literas accepisset, mihi nullas remisit. 
Sed eum tu laudas. Tu igitur, quid faciendum sit ju- 
dicabis. Illud, mi Tiro , te rogo , sumptui ne parcas 
ulla in re, quod ad valetudinem opus sit. Scripsi ad 
Curium , quod dixisses , daret: medico ipsi puto ali- 
quid dandum esse, quod sit studiosior. Innumerabilia 
tua sunt in me officia, domestica , f<frensia , urbana, 
provincialia, in re privata, in publica , in studiis, in 
literis nostris. Omnia viceris, si ut spero, te validum 
videro. Ego puto te bellissime; si recte erit, cum quae- 
store Mescinio decursurum. Non inhumanus est; te- 
que, ut mihi visus est, diligit. Et cum valetudini tuae 
diligentissime consulueris tum, mi Tiro, consulito na- 
vigationi. Nulla in re jam te festinare volo. Nihil la- 
boro, nisi ut salvus sis. Sic habeto, mi Tiro, neminem 
esse qui me amet , quin idem te amet: et cum tua, 
et mea maxime interest te valere, tum multis est curae.' 
Adhuc, dum mihi nullo loco deesse vis, numquam te 
confirmare potuisti; nunc te nihil impedit; omnia de- 
pono , corpori servi. Quantam diligentiam in valetu- 
dinem tuam contuleris, tanti me fieri judicabo. Vale, 
mi Tiro, vale, vale, et salve. Lepta tibi salutem dicit 
et omnes. Vale. VII. Idus Novembr. Leucade. An. 
V. C. 703. 

1 . Lib. 1 . Epist. 3 .. 

ARGUMENTUM 

Auli Trebonii negotia , quae in provincia Cilicia 
habebat , proconsuli Lentulo diligentissime com- 
mendat. • 

M. T. C. P. Lentulo S. D. 

Aulo Trebonio, qui in tua provincia magna negotia, 
et ampla, et expedita habet, multos annos utor valde 
familiariter. Is cum antea semper et suo splendore et 
nostra ceterorumque amicorum commendatione gra- 
tiosissimus in provincia fuit; tum hoc tempore propter 
tuum in me amorem, nostramque necessitudinem vehe- 
meuter confidit, his meis litteris se apud te gratiosum 
fore ; quae ne spes eum fallat , vehementer rogo te: 
commendoque libi ejus omnia negotia, libertos, pro- 
curatores, familiam: in primisque, ut quae T. Ampius 
dc ejus re decreverit, ea comprobes: omnibusque rebus 
eum tractes, ut intelligat, meam commendationem non 
vulgarem fuisse. Vale. An. V. C. 697. 



2 . Lib. 16 . Epist. 5 . 

ARGUMENTUM 
Rogat Tironem , ut valetudinem curet 
Tullius, et Cicero et Q. Q. (*) Tironi humanissimo, 
et optimo S. P. D. 

Vide, quanta sit in te suavitas; duas horas Thyrei 
fuimus; Xenomenes hospes tam te diligit, quam si vi- 

(*) Quintas pater, Quintus filius. 

xeril tecum. Is omnia pollicitus est, quae tibi essent 
opus: facturum puto. Mihi placebat, si firmior esses, 
ut te Leucadem deportares, ut ibi te plane confirmares. 
Videbis, quid Curio, quid Lysoni, quid medico placeat* 
Volebam ad te Marionem remittere: quem, quum me- 
liuscule libi esset, ad me mitteres; sed cogitavi unas 
literas Marionem afferre posse; me autem crebras ex- 
pectare. Poteris igitur, et facies, si me diligis, ut quo- 
tidie sit Acastus in portu: multi erunt, quibus recte 
literas dare possis, qui ad me libenter perferant. Equi- 
dem Patras euntem neminem praetermittam. Ego om- 
nem spem lui diligenter curandi in Curio habeo. Nihil 
potest illo fieri humanius, nihil nostri amantius. Ei te 
totum trade. Malo te paullo post valentem, quam sta- 
tim imbecillum videre. Cura igitur nihil aliud , nisi 
ut tu valeas : vetera ego curabo. Etiam atque etiam 
vale. Leucadem proficiscens VII. Id. Novembr. An. 
U. C. 703. 



3 . Lib. 1 . Epist. 6 . 

ARGUMENTUM « 

Et a temporis medela , et a suo exemplo solatur Len- 
tulum in tardo speratae rei progressu , et ad animi 
magnitudinem adhortatur. 

M. T. C. P. Lentulo Procos. S. D. 

Quae gerantur, accipies ex Pollione : qui omnibus 
negotiis non interfuit solum, sed praefuit. Me in summo 
dolore, quem in tuis rebus capio, maxime scilicet con- 
solatur spes, quod valde suspicor, fore, ut infringatur 
hominum improbitas , et consiliis tuorum amicorum 
et ipsa die, quae debilitat cogitationes et inimicorum, 
et proditorum. Facile secundo loco me consolatur re- 

cordatio meorum temporum, quorum imaginem video 
in rebus tuis. Nam etsi minore in re violatur tua di- 
gnitas , quam mea salus afflicta sit : tamen est tanta 
similitudo , ut sperem, te mihi ignoscere , si ea non 
timuerim , quae ne tu quidem umquam timenda du- 
xisti. Sed praesta te eum, qui mihi a teneris (ut Graeci 
dicunt) unguiculis es cognitus. Illustrabit (mihi crede) 
tuam amplitudinem hominum injuria. A ine omnia 
sumna in te studia , officiaque expecta. Non fallam 
opinionem luam. Vale. An. V. C. 697. 

4. Lib. 2. E pisi. 5. 

ARGUMENTUM 

Questus de publicis malis , Curioni gratulatur , quod 
ea non videat et magnam ex benefactis laudem con- 
sequatur. Sed quoquo se modo respublica habeat , 
ad eam capessendam vindicandamque adhortatur . 

M. T. C. C. Curioni S. P. D 
Ilaec negotia quomodo se habeant, ne epistola qui- 
dem narrare audeo. Etsi , ubicumque es ( ut scripsi 
ad te antea in eadem es navi : tamen quod abes gra- 
tulor; vel quia non vides ea quae nos ; vel quod ex- 
celso et illustri loco sita sit laus tua, in plurimorum, 
et sociorum, et civium conspectu; quae ad nos , nec 
obscuro, nec vario sermone , sed et clarissima , una 
omnium voce perfertur. Unum illud nescio gralulerne 
tibi, an timeam, quod mirabilis est expeclatio reditus 
tui : non quod verear, ne tua virtus opinioni hominum 
non respondeat, sed mehercule, ne cum veneris, non 
habeas jam quod cures, ita sunt omnia debilitata jam 
prope ct exlincta. Sed haec ipsa nescio, rectene sint 

literis commissa, quare cetera cognosces ex aliis. Tu ta- 
men, sive habes aliquam spem de republica, sive de- 
speras , ea para , meditare, cogita , quae esse in eo 
cive , ac viro debent, qui sit rempublicam afflictam, 
et oppressam miseris temporibus, ac perditis moribus, 
in veterem dignitatem , ac libertatem vindicaturus. 

Vale. .4«. U. C. 700. > 

» 

* m 

5. Llb. 5. Episl. 6. 

ARGUMENTUM 

Narrat, quam adhibuerat diligentiam , ne P. Sestia 
Proquaestori C. Antonii in Macedonia succederetur. 
Addit de sua emptione non sine joco ; et de Sejcti 
aedificatione. 

. T. C. P. Sextio L. F. Pro |uaeslori S. D. 

Cum ad me Decius librarius venisset, egissetque me- 
cum, ut operam darem , ne tibi hoc tempore succe- 
deretur, quamquam illum hominem frugi, et tibi ami- 
cum existimabam, tamen, quod .memoria tenebam cu- 
jusmodi ad me literas antea misisses, non satis credidi . 
homini prudenti, tam valde esse mutatam voluntatem 
tuam. Sed posteaquam et Cornelia tua Terentiam con- 
venit, ego cum Q. Cornelio loquulus sum, adhibui di- 
ligentiam, quotiescumque senatus fuit, ut adessem, plu- 
rimumque in eo negotii habui , ut Q. Fusium tribu- 
num plebis, et ceteros, ad quos tu scripseras, cogerem 
mihi potius credere , quam tuis literis. Omnino res 
tota in mensem Januarium rejecta erat, sed facile obti- 
nebatur. Ego tua gratulatione commotus, quod ad me 
quidem scripseras , velle te bene evenire , quod de 
Crasso domum emissem , emi eam ipsam domum 

XXXV. (1), aliquanto post tuam gratulationem. Ita- 
que nunc me scito tantum habere aeris alieni, ut cu- 
piam conjurare, si quisquam recipiat: sed partim, odio 
inducti me excludunt, et aperte vindicem conjurationis 
oderunt; partim non credunt, et a me insidias metuunt: 
nec putant ei nummos deesse posse, qui ex obsidione 
foeneratores exemerit. Omnino semissibus magna copia 
est. Ego autem meis rebus gestis hoc sum assequutus, 
ut bonum nomen existimer. Domum tuam atque aedi- 
ficationem omnem perspexi , et vehementer probavi. 
Antonium , etsi ejus in me officia omnes desiderant, 
tamen in senatu gravissime, ac diligentissime defendi; 
senatumque vehementer oratione mea, atque auctori- 
tate commovi. Tu ad me velim lileras crebrius mittas. 
Vale. An. U . C. 692. 

4 

6. Eib. 10. Epist. 27. 

ARGUMENTUM 

Iapidum leviter objurgat , quod summis honoribus or- 
natus ab senatu gratias non egerit: et ne pacem cum 
Antonio conciliare nitatur , admonet. 

Cicero Lepido S. 

Quod mihi , pro mea summa erga te benevolentia, 
magnae curae est, ut quam amplissima dignitate sis, 
moleste tuli, te senatui gratias non egisse, cum esses 
ab eo ordine ornatus summis honoribus. Pacis inter 
cives conciliandae te cupidum esse laetor. Eam si a 
servitute sejungis, consules et reipublicae, et dignitati 
tuae. Sin ista pax perditum hominem (2) in posses- 

(1) Triciet quinquies , subaudi centenis millibus nummum. 

(2) (Jnde praelio Mutinensi dejectus eras , Antonius. Maoutius. 

sionem impotentissimi dominatus restitutura est, ho« 
anirno scito esse omnes sanos , ut mortem servituti 
anteponant. Itaque sapientius , meo quidem judicio» 
facies , si te in istam pacificationem non iuterpones, 
quae neque senatui, nec populo, neque cuiquam bono 
probatur. Sed haec audies ex aliis, aut certior fies 
literis. Tu pro tua prudentia, quid optimum factu sit, 
videbis. Vale. .4». V. C. 710. 



7. Lib. 6. Episl. 9. 

ARGUMENTUM 
Brevi , sed perfecto commendationis eremplo 
Caecinam Furfanio commendat. 

M. T. C. T. Furfanio Procos. S. D. 

Cum A. Caecina tanta mihi familiaritas, consuetu- 
doque semper fuit, ut nulla major esse possit. Namque 
et patre ejus claro homine et forti viro , plurimum 
usi sumus; et hunc a puero, quod et spem mihi ma- 
gnam afferebat summae probitatis , summaeque elo- 
quentiae; et vivebat rnecum conjunctissime non solum 
officiis amicitiae, sed etiam studiis communibus, sic 
semper dilexi , ut non ullo cum homine conjunctius 
viverem. Nihil attinet me plura scribere. Quam mihi 
necesse sit ejus salutem et fortunas , quibuscurnque 
rebus possim, tueri, vides. Reliquum est , ut, quum 
cognoverim pluribus rebus, quid tu de bonorum for- 
tuna, et de reipub. calamitatibus sentires, nihil a te 
petam, nisi ut ad eam voluntatem , quam tua sponte 
erga Caecinam habiturus esses, tantus cumulus acce- 
dat commendatione mea , quanti me a te fieri intel- 
Iigo. Hoc mihi gratius facere nihil potes. Vale. An. 
V. C. 700. 

S, hib. 10. Epist. 29. 

ARGUMENTUM 

De studio suo erga Appium exulantem scribity 
eurnque bonam spem habere jubet. 

Cicero Appio Balbo S. D. 

De meo studio erga salutem et incolumitatem tuam, 
credo te cognosse ex literis tuorum; quibus me cumu- 
latissime satisfecisse certe scio: nec iis concedo, quam- 
quam sunt singulari in te benevolentia, ut te salvum 
malint, quam ego. Illi mihi neeesse est concedant, ut 
tibi plus , quam ipsi hoc tempore prodesse possim; 
quod quidem nec destiti facere, nec desistam: et jam 
in maxima re feci , et fundamenta jeci salutis tuae. 
Tu fac bono animo magnoque sis, meque tibi in nulla 
re defuturum esse confidas. Prid. Non. Quintiles. An. 
V. C, 7iO. 

9. Ltb. 13. Epist. 41. 

ARGUMENTUM 

Gratias agit et suo , et Pompeji nomine pro CuUeoli 
erga Luccejum benignitate: eundemque denuo com- 
mendat. 



M. T. C. L. Culleolo S. P. D. 

Quae fecisti L. Lucceji causa, scire te plane volo, 
te homini gratissimo commodasse; et cum ipsi, quae 
fecisti, pergrata sunt, luin Pompejus, quotiescumque 
me videt ( videt autem saepe ) gratias libi agit singu- 
lares. Addo etiam iilud, quod tibi jucundissimum esse 
certo scio, me ipsum ex tua erga Luccejum benigni- 
tate , maxima voluptate affici. Quod superest quam- 

quam mihi non est dubium , quin cum antea nostra 
causa, nunc jam etiam tuae constantiae gratia, man- 
surus sis in eadem ista liberalitate; tamen abs te vehe- 
menter etiam, atque etiam peto , ut ea , quae initio 
ostendisti, deincepsque fecisti, etiam ad exitum augeri, 
et cumulari per te velis. Id et Luccejo, et Pompejo 
valde gratum fore, teque apud eos praeclare positurum 
confirmo, et spondeo. De rep., deque his negotiis, cogi- 
tationibusque nostris perscripseram ad te diligenter 
paucis ante diebus, easque literas dederam pueris tuis. 
Vale. Anno incerto. 

10 . Lib. 13 . Epist. 57 . 

ARGUMENTUM 

Petit, ut Annejum legatum suum remittat; ejusque 
causam Sardianam commendat. 

Cicero Thermo Propr. S. 

Quo magis quotidie ex literis, nuntiisque bellum ma- 
gnum esse in Syria cognosco , eo vehementius a te 
pro nostra necessitudine contendo, ut mihi M. Annejum 
legatum primo quoque tempore remittas. Nam ejus 
opera, consilio, scientia rei militaris vel maxime in- 
telligo me et remp. adjuvari posse. Quod nisi tanta 
res ejus ageretur, nec ipse adduci potuisset, ut a me 
discederet, neque ego, ul eum a me dimitterem. Ego 
in Ciliciam proficisci cogito circiter Cal. Maj. Ante 
eam diem Annejus ad nfie redeat, oportet. Illud, quod 
tecum, et coram, et per literas diligentissime egi, id 
et nunc etiam atque etiam rogo , curae tibi sit , ut 
suum negotium, quod habet cum populo Sardiano pro 
causae veritate, et pro sua dignitate conficiat. Intel-, 
jexi ex tua oratioue, cum tecum Ephesi loquutus sura, 

te ipsum M. Anneji causa omnia velle. Sed tamen sic 
velim existimes , te mihi nihil gratius facere posse, 
quam si intellexero, per te illum, ipsum negotium ex 
sententia confecisse. Idque quam primum ut efficias, 
te etiam atque etiam rogo. Vale. .4«. U. C. 703. 

11. Lib. 13. Episl. 75. 

ARGUMENTUM 

Avianum Flaccum commendat Titio Legato. 

HI. T. C:c. T. Titio T. F. Legato S. D. 

Etsi non dubito , quin apud te mea commendatio 
prima satis valeat, tamen obsequor homini familiaris- 
simo C. Aviano Flacco: cujus causa omnia tum cupio» 
tum mehercule etiam debeo De quo et praesens tecum 
egi diligenter, cum tu mihi humanissime respondisti, 
et scripsi ad te accurate antea : sed putat interesse 
sua, me ad te quam saepissime scribere. Quare velim 
mihi ignoscas , si illius voluntati obtemperans minus 
videbor meminisse constantiae tuae. A te idem illud 
peto, ut de loco, quo deportet frumentum, et de tem- 
pore Aviano commodes; quorum utrumque per eundem 
mc obtinuit triennium , dum Pompejus isti negotio 
praefuit. Summa est in quo mihi gratissimum facere 
possis, si curaris, ut Avianus, quando se a me amari 
putat, mc a te amari sciat. Erit id mihi pergratum. 
An. V. C. 701. 

12. Lib. 13. Epist. 78. 

ARGUMENTUM 

Petit , ut Democritum in suam fidem recipiat. 

M. T. Cic. Allieno Proc. S. D. 

Democritus Sicyonius non solum hospes meus est, 
sed etiam, quod non multis contingit , Graecis prae- 

se r lini valde familiaris. Est enim in eo summa pro- 
bitas , summa .virtus, summa in hospites liberalitas, 
et observantia: meque praeter ceteros et colit, cl ob- 
servat, et diligit. Eum tu non modo suorum civium, 
verum etiam pene Achajae principem cognosces. Huic 
ego tantummodo aditum ad tuam cognitionem pate- 
facio, et munio. Cognitum per te ipsum, quae tua na- 
tura est, dignum tua amicitia, atque hospitio judicabis. 
Peto igitur a te, ut, his literis lectis, recipias eum in 
tuam fidem: polliceare omnia te facturum mea causa. 
De reliquo, si, id quod confido, fore dignum eum tua 
amicitia hospitioque cognoveris, peto ut eum coinplec- 
tare ,' diligas , in tuis habeas. Erit id mihi majorem 
in modum gratum. Vale. Anno U. C. 707. 

13. Lib. 6. Epis'. ii. 

ARGUMENTUM 

Gratulatur de restitutione , quam Dolabellae beneficio 
ipsi impetraverat: hortaturque ut aequo animo jactu- 
ram fortunarum ferat , quia plus acquisiverit, quam 
amiserat. 

M. Cic. Trebiano S. D. 

Dolabellam antea tantummodo diligebam, obligatus 
ei nihil eram: nec enim acciderat mihi opus esse; et 
illi mihi debebat , quod non defueram ejus periculis. 
Nunc tanto sum devinctus ejus beneficio, quod et antea 
in re, et hoc tempore in salute tua cumulatissime mihi 
satisfecit, ut nemini plus debeam. Qua in re tibi gra- 
tulor ita vehementer , ut te quoque mihi gratulari, 
quam gratias agere malim. Alterum omnino non desi- 
dero, alterum vere facere poteris. Quod reliquum est, 
quando tibi virtus, et diguitas tua reditum ad tuos ape- 

ruit, est tuae sapientiae, magnitudinisque animi, quid 
amiseris oblivisci , quid recuperaris "cogitare. Vives 
cum tuis, vives nobiscum. Plus acquisivisti dignitatis^ 
quam amisisti rei familiaris; quae ipsa tum esset ju- 
cundior, si ulla res esset publica. Veslorius noster fa- 
miliaris ad me scripsit, te mihi maximas gratias agere. 
Haec praedicatio tua mihi valde grata est, eaque te 
uti facile patior, cum apud alios tum mehercule apud 
Syronem nostrum amicum. Quae enim facimus, ea pru- 
dentissimo cuique probata esse volumus. Te cupio vi- 
dere quam primum. Vale. An. V. C. 707. 

Lib. 6. Epist. 17. 

ARGUMENTUM 

/ 

Respondet Bithynici cuidam epistolae , qua ille , con- 
stituta rep. f cum Cicerone se futurum promiserat ; 
quod gratum sibi fore significat , et se ejus esse aman - 
tissimum confirmat. 

M. Cic. Bithynico S. 

Cum ceterarum rerum causa cupio esse aliquando 
rempub. constitutam; tum velim, mihi credas, acce- 
dere id etiam, quo magis expetam promissum tuum, 
quo in literis uteris. Scribis enim, si ita sit, te mecum 
esse victurum. Gratissima mihi tua voluntas est, fa- 
cisque nihil alienum a necessitudine nostra, judiciisque 
patris tui de me, summi viri. Nam sic habeto, bene- 
ficiorum magnitudine eos , qui temporibus valuerunt, 
aut valeant, conjunctiores tecum esse, quam me; ncces- 
cessitudine neminem. Quamobrem grata mihi est et 
memoria tua nostrae conjunctionis, et ejus augendae 
voluntas. Vale. An. U. C. 709. 

15. Lib. 6. Epist. 20. 

ARGUMENTUM 

Toranius exsul voluit Caesarianis ex Hispania ven- 
turis occurrere , ut captata illorum gratia facilius 
Caesari reconciliaretur ; quod Cicero dissuadet , et 
manere jubet , ubi erat, quoad scire possit quid agen- 
dum sit. Addit consolationem a communi calamitate , 
et recti conscientia. 

Cicero Toranio S. 

. Dederam triduo ante pueris Cn. Plancii literas ad te. 
Eo nunc ero brevior, teque, ut antea consolabar, hoc 
tempore monebo. Nihil puto tibi esse utilius quam ibi- 
dem opperiri, quoad scire possis, quid tibi agendum 
sit. Nam praeter navigationis longae, et hiemalis, et 
minime portuosae periculum, quod vitaveris: ne illud 
quidem non quanlivis , (*) subito , cum certi aliquid 
audieris, te istinc posse proficisci. Nihil est cur adve- 
nientibus te offerre gestias. Mulla praeterea metuo, 
quae cum Chilone nostro communicavi. Quid mulla ? 
Loco opportuniore in his malis nullo est potuisti, ex 
quo te quocumque opus erit, Facillime et expeditissime 
conferas. Quod si recipiet ille se, ad tempus aderis. 
Sin ( cum mulla accidere possunt ) aliqua res eum vel 
impediet, vel morabitur, tu ibi eris, ubi omnia scire 
possis. Hoc mihi prorsus valde placet. De reliquo, ut 
te saepe per literas hortatus sum, ita velim tibi per- 

(*) Hoc sensu: praeter molettia* et pericula quae vitaris; 
commodum illud non parvum habendum est , sed tale ut ma- 
gnifaciendum sit , subito cum certi aliquid audieris, te isttne 
posse proficisci. Victorius. 

4 

suadeas, te in hac causa nihil habere, quod timendum 
sit, praeter communem casum civitatis , qui etsi est 
gravissimus, tamen ita viximus, et id aetatis jam sumus, 
ut omnia, quae non nostra culpa nobis accidant, for- 
titer ferre debeamus. Hic tui omnes valent, summaque 
pietate te desiderant, et colunt. Tu et cura ut valeas, 
et te istinc ne temere commoveas. .4. U. C. 707. 



16. Lib. 7. Epist. 6. 

ARGUMENTUM 

Trebatium desiderium urbis impatienter ferentem hor- 
tatur, ut maneat in provincia, laboretque ut conse -* 
quatur id, cujus causa profectus fuerat. 

Cicero Trebatio S. D. 

In omnibus meis epistolis, quas ad Caesarem , aut 
ad Balbum mitto, legitima quaedam est accessio com- 
mendationis tuae, nec ea vulgaris, sed cum aliquo in- 
signi indicio meae erga te benevolentiae. Tu modo 
ineptias istas, et desideria urbis, et urbanitatis depone: 
et quo consilio profectus es, assiduitate, et virtute con- 
sequere. Hoc tibi tam ignoscemus nos amici , quam 
ignoverunt Medeae, quae Corinthum arcem altam habe- 
bant, Matronae opulentae optimates ; quibus illa ma- 
nibus gypsatissimis persuasit, ne sibi vitio illae ver- 
terent, quod abesset a patria. Nam multi suam rem bene 
gessere et publicam patria procul. Multi , qui domi 
aetatem agerent, propterea sunt improbati. Quo in nu- 
mero tu certe fuisses, nisi te extrusissemus. Sed plura 
scribemus alias. Tu , qui ceteris cavere didicisti , in 
Britannia ne ab essedariis (*) decipiaris , caveto : et 

!*) Miti ibus Ditannicis ex essedis pugnantibus. Corrad. 

quando Medeam agere coepi, illud semper memento. 
« Qui ipsi sibi sapiens prodesse nequit , nequidquam 
sapit. » Cura ut valeas. An. U. C. 699. 



17. Lib. 7. Episl. 14. 

ARGUMENTUM 

Familiariter , et jocose Trebatium , qui literas 
nullas miserat , objurgat. 

Cicero Trebatio. 

Chrysippus Vettius Cyri architecti libertus fecit, ut 
te non immemorem putarem mei Salutem enim verbis 
tuis mihi nuntiarat. Valde jam lautus es, qui gravere 
literas ad me dare , homini praesertim prope dome- 
stico. Quod si scribere oblitus es , minus mulli jam 
te advocato causa cadent: sin nostri oblitus es, dabo 
operam , ut istuc veniam antequam plane cx animo 
tuo effluo : sin aestivorum timor te debilitat , aliquid 
excogita, ut fecisti de Britannia. (4) Illud quidem per- 
libenter audivi ex eodem Chrysippo, te esse Caesari 
familiarem. Sed mehcrcule mallem , id quod erat 
aequius, de tuis rebus ex luis literis quam saepissime 
cognoscere. Quod certe ita fieret, si tu maluisses bene- 
volentiae, quam litium jura perdiscere. Sed haec jo- 
cati sumus , et tuo more , et nonnihil etiam nostro. 
Te valde amamus ; nosque a te amari cum volumus, 
tum etiam confidimus. Vale. An. U. £. 700. 



(1) Ut causatus aliquul fueras, ne cum Caesare in Britan- 
niam navigares. Cellar. 

18. Lib. 7. Epist. 3i. 

ARGUMENTUM- 

Invitat ad mutua officia , et ut in urbem revertatur , 
veteris urbanitatis tuendae causa , rogat 
. Cicero Curio S. D. 

Facile perspexi ex tuis literis ( quod semper studui ) 
et me a te plurimi Geri, et te intelligere, quam mihi 
carus esses. Quod cum ulerque nostrum consequu- 
lus est, reliquum est , ut officiis certemus inter nos, 
quibus aequo animo vel vincam te, vel vincar abs te. 
Acilio non fuisse necesse meas dari literas, facile patior. 
Sulpicii tibi operam intelligo ex tuis literis non mul- 
tum opus fuisse propter res tuas ita contractas, (4) 
ut, quemadmodum scribis, nec caput nec pedes. Equi- 
dem vellem, uti pedes haberent; ut aliquando redires. 
Vides enim exaruisse jam veterem urbanitatem ; ut 
Pomponius noster suo jure possit dicere, nisi nos pauci 
retineamus gloriam antiquam Atticam. Ergo is tibi, 
nos ei succedimus. Veni igitur quaeso, ne tantum se- 
men urbanitatis una cum republica intereat. Vale, 
An. U. C. 709. 

19. * Lib. 10. Epist. 22. 

ARGUMENTUM 
Respondit Planco , qui agris dividendis 
*■ praefici cupiebat. 

Cicero Planco. 

In te et in collega omnis spes est , diis approban- 
tibus. Concordia vestra, quae senatui declarata literis 

(i) Valde implicalas; Curio enim res erat cum triconibus, 
vulgo imbroglioiii. 

vestris est, mirifice et senatus, et cuncta civitas de- 
lectata est. Quod ad me scripseras de re agraria, si 
consultus senatus esset, ut quisque honorificentissimam 
de te sententiam dixisset , eam sequutus essem : qui 
certe ego fuissem. Sed propter tarditatem sententia- 
rum, moramque rerum, quum ea, quae consulebantur, 
ad exitum non pervenirent ; commodissimum mihi, 
Plancoque fratri visum est , uti eo , quod ne nostro 
arbitratu componeretur, quis fuerit impedimento, ar- 
bitror te ex Planci literis cognovisse. Sed sive in S. C. 
sive in ceteris rebus desideras aliquid , sic tibi per- 
suade, tantam esse apud omnes bonos tui caritatem, 
ut nullum genus amplissimae dignitatis excogitari possit, 
quod libi non paratum sit. Lileras tuas vehementer 
expecto, et quidem tales, quales maxime opto. Vale. 
An. V. C. 710. 



20. Lib. 9. Epist. 12. 

ARGUMENTUM 

Dolabellae gratulatur de Bajarum salubritate, 
et orationem pro Dejotaro mittit. 

Cicero Dolabellae. 

Gratulor Bajis nostris, si quidem, ut scribis, salu- 
bres repente factae sunt; nisi forte te amant , et tibi 
assentantur, et tamdiu, dum tu ades, sunt oblitae sui. 
Quod quidem si ita est, minime miror, caelum etiam 
et terras vim suam, si tibi ita conveniat , dimittere. 
Oratiunculam pro Dejotaro, quam requirebas , habe- 
bam mecum, quod non putaram. Itaque eam tibi misi; ' 
quam velim sic legas , ut causam tenuem et inopem, 
nec scriptione magnopere dignam. Sld ego hospiti ve- 
teri , et amico munusculum mittere volui levidense, 

crasso filo, cujusmodi ipsius solent esse munera. Tu ve- 
lim animo sapienti , fortique sis , ut tua moderatio, 
et gravitas aliorum (4) infamet injuriam. Vale. An. 
V. C. 708. 

21. Lib'. 9. Epist. 19. 

ARGUMENTUM 

Scripserat Paetus , Balbum tenui apparatu fuisse con- 
tentum. Unde jocatur , malitiose haec dici , ut se 
quoque ad continentiam devocaret. 

Cicero L. Papirio Paeto S. D. 

Tamen a malitia non discedis. Tenuiculo apparatu 
significas Balbum fuisse contentum. Hoc videris dicere, 
cum reges tam sint continentes , multo magis consu- 
lares esse oportere. Nescis me srb illo omnia expisca- 
tum: recta eum a porta domum meam venisse. Neque 
lioc admiror , quod non ad tuam potius ; sed illud, 
quod non ad suam. Ego autem primis tribus verbis: 
Quid noster Paetus ? At ille adjurans : Nusquam se 
unquam libentius. Hoc si verbis assequutus es, aures 
ad te afferam non minus elegantes; sin autem obsonio, 
peto a te , ne pluris esse balbos (2), quam disertos 
putes. Me quotidie aliud ex alio impedit. Sed, si me 
expediero, ut in ista loca (3) venire possim, non com- 
mittam, ut te sero a me certiorem factum putes. Vale. 
.4n. U. C. 707. 



(1) Caesarianorum. 

( 2) Jocatur in ambiguo Balbi nomine. Balbi enim dicuntur, 
qui linguae vitio parum expedite loquutur. Manulius. 

13} Neapolim. 

22. Lib. 10. Epitt. 13. 

A It G U IU £ N 1 U M 

De S. C. pro dignita'e Planci facto scribit, eumqtte 
hortatur , ut Antonianum bellum conficiat. 
Cicero Planco 

Ut primum potestas data est augendae dignitatis tuae, 
nihil praetermisi in te ornando , quod positum esset 
aut in praemio virtutis, aut in honore verborum. Id 
ex ipso Senatus consulto poteris cognoscere. Ita enim 
est perscriptum , ut a me de scripto dicta sententia 
est, quam Senatus frequens sequutus est summo studfo, 
magnoque consensu. Ego quamquam ex tuis literis, 
quas mihi misisti, perspexeram, te magis judicio bo- 
nortim, quam insignibus gloriae delectari, tamen con- 
siderandum existimavi , etiamsi tu nihil postulares, 
quantum libi a rep. deberetur. Tu (I) contexes ex- 
trema cum primis. Qui enim M. Antonium oppresserit, 
is bellum confecerit. Itaque Homerus non Ajacem, 
nec Achillem, sed Ulyssem appellavit ( 2 ) rroUirofiov. 
An. U. C. 710. 

23. Lib. 10. Epist. 19. 
ARGUMENTUM 

Gratiarum actionem sibi gratam fuisse , et literis ejus 
Senatum delectatum significat : et ut reliquias belli 
conficiat , hortatur. 

Cicero Planco 

Quamquam gratiarum actionem a te non desidera- 
bam, quum te re ipsa, atque animo scirem esse gra- 

(1, Bellum a consulibus et Octavio magna jam ex parte pro- 
fligatum , ipse, penitus oppresso Antonio, conficies. MauuliH#. 
t 2) Vastatorem urbis. 

tissimum ; tamen ( fatendum est ) fuit ea mihi perju- 
cunda. Sic enim vidi, quasi ea, quae oculis cernuntur, 
me a te amari. Dices quid antea ? Semper equidem: 
sed numquam illustrius. Literae tuae mirabiliter gratae 
sunt Senatui, cum rebus ipsis quae erant gravissimae 
et maximae, fortissimi animi, summique consilii: tum 
etiam gravitate sententiarum atque verborum. Sed, mi 
Plance, incumbe , ut belli extrema perllcias. In hoc 
erit summa et gratia , et gloria. Cupio omnia reipu- 
blicae causa : sed mehercule in ea conservanda jam 
defatigatus non multo plus patriae faveo , quam tuae 
gloriae : cujus maximam facultatem tibi Dii immor- 
tales, ut spero, dedere: quam complectere , obsecro. 
Qui enim Antonium oppresserit is hoc bellum teler- 
rimum , periculosissimumque confecerit. Vale. Armo 
U. C. 710. 

21. Lib. 10. Epist. 20. 

ARGUMENTUM 

Petit , ut de Lepidi fide significet , utrum rempublicam 
sequatur , an Antonium : hortaturque ut reliquias 
belli opprimat. 

Cicero Planco 

Jta erant omnia, quae istinc afferebantur, incerta, ut, 
quid ad te scriberem , non occurreret. Modo enim 
quae vellemus de Lepido, modo contra nunciabantur. 
De te tamen fama constans, nec decipi posse, nec vinci: 
quorum alterius fortuna partem habet quandam ; al- 
terum proprium est prudentiae tuae. Sed accepi li- 
teras a collega tuo datas Idib. Majis, in quibus erat, 
te ad sc scripsisse , a Lepido non recipi Antonium. 

Quod erit certius, si tu ad nos idem scripseris. Sed 
minus audes fortasse , propter inanem laetitiam lite- 
rarum superiorum. Verum ut errare id (*), mi Plance, 
potuisti ( quis enim id effugerit ? sic decipi te non po- 
tuisse quis non videt ? Nunc vero etiam jam erroris 
causa sublata est. Culpa enim illa bis ad eundem, vul- 
gari reprehensa proverbio est. Sin , ut scripsisti ad 
collegam, ita se res habet, omni cura liberati sumus; 
nec tamen erimus prius, quam ita e9se tu no9 feceris 
certiores. Mea quidem, ut ad te saepius scripsi, haec 
sententia est. Qui reliquias hujus belli oppresserit, eum 
totius belli confectorem fore : quem te et opto esse, 
et contido futurum. Studia mea erga te quibus eerte 
nulla esse majora potuerunt, tibi tam grata esse, quam 
ego putavi fore, minime miror, vehemenlerque laetor. 
Quae quidem tu, si recte istic erit, majora , et gra- 
viora cognosces. IV. Cal. Junias. Anno V. C. 7t0. 

25. Lib. 13. Epist. 14. 

ARGUMENTUM 

Pelit ut exactionem ejus pecuniae quam L. Straboni 

P. Cornelius debet, suo studio , et diligentia curet. 

M* T. C. Bruto S. P. D. 

Lucio Titio Strabone, equite Rom. in primis honesto, 
et ornato , familiarissime utor. Omnia mihi cum* eo 
intercedunt jura summae necessitudinis. Huic in tua 
provincia pecuniam debet P. Cornelius. Ea res a Vol- 
catio , qui Romae jus dicit, rejecta in Galliam est. 

(*) Si cui errare id pro errare io co , videtur durius , non 
esse dissimile sciat peccare multa pro in multis ; et hujus ge- 
neris alia. MaDutius. 

Peto a te hoc diligentius quam si mea res esset, quo 
est honestius de amicorum pecunia laborare, quam de 
sua, ut negotium conficiendum cures ; ipse suscipias, 
transigas, operamque des, quoad libi aequum, et rectura 
videbitur, ut quam commodissima conditione libertus 
Strabonis, qui ejus rei causa missus est negotium con- 
ficiat , ad nummosque perveniat. Id et mihi gratissi- 
mum erit , et tu ipse. L. Titium cognosces amicitia 
tua dignissimum. Quod ut libi curae sit, ut omnia so- 
lent esse, quae me velle scis , te, vehementer etiam 
atque etiam rogo. Vale. An. U. C. 708. 

20. Lib. 13. Episl. 21. 

ARGUMENTUM 

M. Aemilii rem familiarem , et in primis libertum 
Hammonium commendat. • 

M. T. C. Servio Sulpicio S. P. D. 

Marcus Aemilius Avianus ab ineunte adolescentia 
me observavit, semperque dilexit, vir cum bonus, tum 
perhumanus, et in omni genere officii diligendus. Quem 
si arbitrarer esse Sicyone , et nisi audirem ibi eum 
etiam nunc, ubi ego reliqui, Cibyrae commorari, nihil 
esset uecesse, plura me ad te de eo scribere. Perficeret 
enim ipse profecto suis moribus, suaque humanitate, 
ut sine cujusquam commendatione diligeretur abs te 
non minus , quam et a me, et a ceteris suis familia- 
ribus. Sed cum illum abesse putem , commendo tibi 
majorem in modum domum ejus, quae est Sycione, 
remque familiarem, maxime Cajum Avianum Hammo- 
nium libertum ejus : quem quidem tibi etiam suo no- 
mine commendo. Nam cum propterea mihi est pro- 
batus, quod est in patronum suum officio, et fide sin- 

gulari; tum etiam in me ipsum officia contulit, mihi- 
que molestissimis temporibus ita fideliter, benevoleque 
praesto fuit, ut sia me manumissus esset. Itaque peto 
a te, ut eum Hammonium, ct in patroni ejus negotio 
sic tueare, ut ejus procuratorem, quem tibi commendo, 
et ipsum suo nomine diligas , habeasque in numero 
tuorum. Hominem pudentem, et officiosum cognosces, 
et dignum, et dignum , qui a te diligatur. Vale. An. 
U . C. 706. 

27. Lib. 13. Epist. 22. 

ARGUMENTUM 
T. Manlium suo , Varronisque nomine 
commendat. 

Cicero Servio S. 

Titum Manlium, qui negotiatur Thespiis, vehemen- 
ter diligo. Nam et semper me coluit, diligenlissimeque 
observavit, et a studiis nostris non abhorret. Accedit 
eo , quod Varro Murena magnopere ejus causa vult 
omnia; qui ita existimavit, etsi suis literis, quibus tibi 
Manlium commendabat, valde confideret, tamen mea 
commendatione aliquid accessionis fore. Me quidem 
cum Manlii familiaris , tum Varronis studium com- 
movit , ut ad te quam accuratissime scriberem. Gra- 
tissimum igitur mihi feceris , si huic commendationi 
meae tantum tribueris, quantum cui tribuisti plurimum: 
idest , si T. Manlium quam maxime , quibuscumque 
rebus honeste , ac pro tua dignitate poteris, juveris 
atque ornaveris. Ex ipsius praeterea gratissimis , et 
humanissimis moribus confirmo tibi , te eum , quem 
soles fructum a bonorum virorum officiis expectare, 
esse capturum. Vale. An. U. C. 707. 

28. Lib. 13. Epist. 63. 

ARGUMENTUM 

M. Laenium diligentissime commendat. 

M. T. C. P. Silio Propraet. S. P. D. 

Non putavit fieri posse, ut mihi verba deessent: sed 
tamen in M. Laenio commendando desunt. Itaque rem 
tibi exponam paucis verbis, sed tamen ut plane per- 
spicere possis voluntatem meam. Incredibile est quanti 
faciamus et ego, et frater meus, qui mihi carissimus est, 
M. Laenium.* Id fit eum plurimis ejus officiis, tum 
summa probitate , et singulari modestia. Eum ego a 
me invitissimus dimisi , cum propter familiaritatem, 
et consuetudinis suavitatem ; tum quod consilio ejus 
fideli , ac bono libenter utebar. Sed vereor , ne jam 
mihi superesse verba putes , quae dixeram defutura. 
Commendo tibi hominem, sicut inlelligis me, de’ quo 
ea supra scripserim, debere commendare: a teque ve- 
hementer etiam, atque etiam peto, ut quod habet in 
tua provincia negotii expedias : quod tibi videbitur 
rectum esse, ipsi dicas. Hominem facillimum, libera- 
lissimumque cognosces. Itaque te rogo , Ut eum so- 
lutum, liberum, confectis ejus negotiis per te, quam- 
primum ad me remittas. Id mihi, fratrique meo gra- 
tissimum feceris. Yale. An. U. C. 702. 

29. Lib. 13. Epist. 67. 

ARGU* MENTUM 

Commendat Andronem Laodicensem. 

Ex provincia mea Ciliciensi, cui scis, r^i s oixu<rn (*) 
Asiaticas attributas fuisse, nullo suin familiarius usus, 

(*) Tres jurisdictiones. Eae fuere Laodicea , Cibyra, Apamea. 
Manut. 

quam Androne, Artemonis filio, Laodicensi : cumque 
habui in ea civitate cum hospitem, tum vehementer, 
ad meae vitae rationem, et consuetudinem accommo- 
datum. Quem quidem multo etiam pluris, posteaquam 
decessi, facere coepi, quod multis rebus expertus sum 
gratum hominem, meique memorem. Itaque eum Romae 
libentissime* vidi. Non enim te fugit, qui plurimis in 
ista provincia benigne fecisti, quam multi grati repe- • 
riantur. Haec propterea scripsi, ut me non sine causa 
laborare intelligeres, et ut ipse eum dignum hospitio 
luo judicares. Feceris igitur mihi gratissimum , si ei 
declararis, quanti me facias; idest, si receperis eum 
in fidem tuam , et quibuscumque rebus honeste , ac 
sine molestia tua poteris , adjuveris. Hoc .mihi vehe- 
menter erit gratum; idque ut facias , te etiam atque 
etiam rogo. Yale. An, U , C, 707. 

30. Lib. 13. Epist. 68. 

ARGUMENTUM 

Laetatur felici navigationis cursu j ut de providae 
statu scribat , petit; officia sua promittit. 

M. T, C. P. Servilio Isaurico Proc. 

Collegae. S. D. 

Gratae mihi vehementer tuae literae fuerunt , ex 
quibus cognovi cursus navigationum tuarum. Signifi- 
cabas enim memoriam tuam nostrae necessitudinis qua 
rpihi nihil poterat esse jucundius. Quod reliquum est, 
multo etiam erit gratius, si ad me.de rep., idest de 
statu provinciae, de institutis tuis familiariter scribes. 
Quae quanquam ex multis pro tua claritate audiam, 
tamen libentissime ex tuis literis cognoscam. Ego ad 
fe de reipublicae summa quid sentiam, non saepe seri* 

bam, propter periculum ejusmodi iiterarum. Quid aga- 
tur autem , scribam saepius. Sperare tamen videor, 
Caesari {*) collegae nostro fore curae, et esse, ut habea- 
mus aliquam rempublicam, cujus consiliis magni re- 
ferebat te interesse. Sed , si tibi utilius est , id est, 
gloriosius Asiae praeesse, et istam pariem reipublicae 
male affectam tueri, mihi quoque idem, quod tibi et 
laudi tuae profuturum est, optatius debet esse. Ego, 
quae ad tuam dignitatem pertinere arbitrabor, summo 
studio, diligentiaque curabo; in primisque tuebor omni 
observantia clarissimum virum, patrem tuum; quod et 
pro vetustate necessitudinis, et pro beneficiis vestris, 
et pro dignitate ipsius facere debeo. Vale. An. U. C. 707. 



31. * Lib. 13. Epist. 69. 

.ARGUMENTUM 

Cajum Curtium, ut in fidem recipiatur , 
commendat. 

M. T. C. P. Servilio Collegae S. D. 

Cajus Curtius Mithres est ille quidem , ut scis li- 
bertus Postumi familiarissimi mei , sed me colit , et 
observat aeque atque illum ipsum patronum suum. 
Apud eum ego sic Ephesi fui , quotiescumque fui, 
tamquam domi meae; multaque acciderunt in quibus 
et benevolentiam ejus erga me experirer , et fidem. 
Itaque si quid aut mihi, aut meorum cuipiam in Asia 
opus est, ad hunc scribere consuevi; hujus cum opera 
et fide , tum domo , et re uti , tanquam mea. Haec 
ad te eo pluribus scripsi, ut inlelligeres, me non vul- 

(•) In auguratu. Quamquam enim Pontifex maximut fuit , 
tamen etiam Augur. Gei. 

gariter, nec ambitiose, sed ut pro homine intimo, ac 
mihi pernecessario , scribere. Peto igitur a te ut in 
ea controversia , quam habet de fundo cum quodam 
Colphonio, et in ceteris rebus, quantum fides tua pa- 
tietur, quantumque tuo commodo poteris , tantum ei 
honoris mei causa commodes; etsi, ut ejus modestiam 
cognovi, gravis tibi nulla In re erit. Si et mea com- 
mendatione , et sua probitate assequutus erit , ut de 
se bene existimes , omnia se adeptum arbitrabitur. 
Ut igitur eum recipias in fidem tuam , habeasque in 
numero tuorum, te vehementer etiam atque etiam rogo. 
Ego quae te velle , quaeque ad te perlinere arbitra- 
bor , omnia studiose , diligenterque curabo. Vale. 
. 4 «. U. C. 707 . 

3*2. Lib. t i. Episl. 7. 

ARGUMENTUM 

Sollicitudinem deposuisse significat cum causa illius. 

Ut forti animo sit , et valetudinem curet , hortatur. 

M. T. C. Terentiae suae S. P. D. 

Omnes molestias, et sollicitudines, quibus et te mi- 
serrimam habui ( id quod mihi molestissimum est ) et 
Tulliolam, quae nobis nostra vita dulcior est, deposui 
et ejeci. Quid causae eadem fuerit, postridie intellexi, 
quam a vobis discessi. X 0 \r,v (*) noctu ejeci. 

Statim ita sum levatus , ut mihi deus aliquis medi- 
cinam fecisse videatur. Cui quidem tu deo, quemad- 
modum soles, pie et caste satisfacias, id est Apollini 
et Aesculapio. Navem spero nos valde bonam habere; 

(*) Bilem puram , ex qua oriebantur molestiae , et sollici- 
tudines. Maaut. 

in eam simul atque eouscendi , haec scripsi. Deinde 
conscribam ad nostros familiares multas epistolas , 
quibus te , et Tulliolam rtoslram diligentissime com- 
mendabo. Cohortarer vos, quo animo fortiore essetis, 
nisi vos fortiores cognossem, quam quemquam virum. 
Et tamen ejusmodi spero negotia esse, ut et vos istic 
commodissime sperem esse, et me aliquando cum si- 
milibus nostri rempublicam defensurum. Tu primum 
valetudinem tuam velim cures ; deinde , tibi si vide- 
bitur, villis iis utere, quae longissime aberunt a mili- 
tibus. Fundo Arpinati bene poteris uti cum familia 
urbana si annona carior fuerit. Cicero bellissimus (*) 
tibi salutem plurimam dicit. Etiam atque etiam vale. 
D. III. Idus Junii. An. U. C. 704. 

33. Lib. 14. Epist. 14. 

ARGUMENTUM 

Cum Caesar , initio belli civilis Rubiconem transisset , 
et Pompejus fugisset cutn senatu ex urbe , monet 
suas , ut cum amicis consultent , utrum Caesaris ad- 
ventum expectent in urbe , an ante discedant. 

Tullius Terentiae, et Pater Tulliolae , duabus animis 
suis: et Cicero Matri optimae , suavissimae Sorori 
S. P. D. 

Si vos valetis, nos valemus. Vestrum jam consilium 
est, non solum meum, quid sit vobis faciendum. Si ille 
Romam modeste venturus est, recte in praesentia domi 
esse potestis; sin homo amens diripiendam urbem da- 
turus est, vereor ut Dolabella ipse satis vobis prodesse 

t *) Ciceri' filius. Mauut. 

possit. Etiam illud metuo, ne jam intercludamini, ut 
cum velitis exire, non liceat. Reliquum est, quod ipsae 
optime considerabitis , vestri similes feminae sint ne 
Romae. Si enim non sunt , videndum est, ut honeste 
vos esse possitis. Quomodo quidem nunc se res habet, 
modo ut haec nobis loca tenere liceat, bellissime vel 
mecum , vel in nostris praediis esse peteritis. Eliam 
illud verendum est, ne brevi tempore fames in urbe sit. 
His de rebus velim cum Pomponio , cum Camillo, 
cum quibus vobis videbitur, consideretis. Ad summam, 
animo forti sitis. Labienus rem meliorem fecit ; ad- 
juvat etiam Piso, quod ab urbe discedit, et sceleris 
condemnat generum suum. Vos, meae carissimae ani- 
mae , quam saepissime ad me scribite , et vos quid 
agatis, et quid istic agatur. Quinius paler et filius, 
et Rufus vobis salutem dicunt. Valete. VIII. Cal. 
Quintii. Minturnis. (*) An. V. C. 704. 

34 . Lib. ih. Epist. 18 . 

IDEM ARGUMENTUM 

Tullius Terentiae suae et Pater suaviss. filiae 
Tulliolae, Cicero Matri, et Sorori >. P. D. 

Considerandum vobis etiam atque etiam , animae 
meae, diligenter puto, quid faciatis. Romae ne sitis, 
an mecum in aliquo tuto loco. Id non solum meum 
consilium est , sed etiam vestrum. Mihi veniunt in 
mentem haec : Romae vos esse tuto posse per Dola- 
bellam , eainque rem posse nobis adjumento esse, si 
qua vis, aut si quae rapinae fieri coeperint. Sed rursus 

(*) Oppidum Auruncorum , paulum supra Liris fluvii ostia 
in Latio, cujus tantum rudera supersunt, Graev. 

illud me movet» quod video omnes bonos abesse Roma, 
et eos mulieres suas secum habere. Haec nutem re- 
gio, in qua ego sum nostrorum est cum oppidorum, 
tum etiam praediorum: ut et multum esse mecum, et, 
cum abieritis, commode etiam in nostris esse possitis. 
Mihi plane non satis constat adhuc, utrum sit melius. 
Vos videte quid aliae faciant isto loco (1) feminae: et 
ne cum velitis , exire non liceat. Id velim diligenter 
etiam atque etiam vobiscum, et cum amicis conside- 
retis. Domus ut propugnacula et praesidium habeat, 
Philolimo dicetis. Et velim tabellarios instituatis cer- 
tos, ut quotidie aliquas a vobis iiteras accipiam. Ma- 
xime autem date operam ut valeatis, si non vultis va- 
lere, VIII. Cal. Quint. (2) Formiis. Eodem Anno. 

•15. Lib. 15. Epitl. 10. 

ARGUMENTUM 

Commendat studiose suam existimationem Comuli 
C. Marcello in supplicatione decernenda. 

M. T. C. Imp. C. Marcello C. F. Cos. 
design. S. P. D. 

Quando id accidit, quod mihi maxime fuit optatum, 
ut omnium Marceliorum, Marcellinorum etiam, (miri- 
ficus enim generis ac nominis vestii fuit erga* me semper 
animus) quando ergo ita accidit, ut omnium vestrum 
studio tuus consulatus satisfacere posset, in quem meae 
res gestae, iausque, et honor earum potissimum inci- 
deret , peto a te id , quod facillimum factu est, non 
aspernante (ut confido) Senatu, ut quam honorilicen- 

(1) Isto Aoco i. e. ista dignitate. 

(2) Molo di Gaela. 

tissimum Senatusconsultum, literis meis recitatis, fa- 
ciendum cures. Si mihi tecum minus esset, quam est 
cum tuis omnibus, allegarem ad te illos, a quibus in- 
telligis me praecipue diligi. Patris tui beneficia in me 
sunt amplissima: neque enim saluti meae, neque honori 
amicior quisquam dici potest. Frater tuus quanti me 
faciat, semperque fecerit , esse hominem qui ignoret 
arbitror neminem. Domus tua denique tota me semper 
omnibus summis officiis prosequuta est. Neque vero 
tu in me diligendo cuiquam concessisti tuorum. Quare 
a te peto majorem in modum, ut me per te quam or- 
natissimum velis esse: meamque in supplicatione decer- 
nenda , et in ceteris rebus existimationem satis libi 
esse commendatam putes. Vale. .4n. U . C. 703. 

36. Lib. 16. Epist. 1. 

ARGUMENTUM 

Suum desiderium Tironi , quem Patris aegrotum 
reliquerat , cum ex provincia domum iret , significat. 

Tullius, et Cicero meus, et frater, et fratris 
filius Tironi S. P. D. 

Paulo facilius putavi posse me ferre desiderium tui, 
sed plane non fero: et quanquam magni ad honorem 
nostrum interest, quamprimum ad urbem me venire, 
tamen peccasse mihi videor , quia a te discesserim. 
Sed quia tua voluntas ea videbatur esse, tu prorsus, 
nisi confirmato corpore , nolles navigare , approbavi 
tuum consilium; neque nunc muto, si tu in eadem es 
sententia. Sin posteaquam cibum cepisti, videris tibi, 
me posse consequi, tuum consilium est. Marionem ad 
te eo misi, ut aut tecum ad me quamprimum veniret, 
aut si tu morarere, statim ad me rediret. Tu autem 

hoc tibi persuade, si commodo valetudinis tuae fieri 
posset, nihil me malle, quam te esse mecum; si autem 
intelliges opus esse , te Patris , convalescendi causa, 
paullum commorari, nihil me malle, quam te valere. 
Si statim navigas, nos Leucade consequere: sin te con- 
firmare vis, et comites et tempestates et navem ido- 
neam ut habeas , diligenter videbis. Unum illud , mi 
Tiro, videto (si me amas) ne te Marionis adventus 
et hae literae moveant. Quod valetudini tuae maxinje 
conducet si feceris , maxime obtemperaris voluntati 
meae. Haec pro tuo ingenio considera. Nos ita te de- 
sideramus, ut amemus: amor ut valentem , videamus 
hortatur : desiderium , ut quamprimum. Illud igitur 
potius. Cura ergo potissimum, ut valeas. De tuis innu- 
merabilibus in me officiis erit hoc gratissimum. III. Non. 
Nov. An. U. C. 703. 

37 . Lib. 1 . Epist. 10 . 

ARGUMENTUM 

Inter jocos significat Valerio , se ejus nomine P. Len- 
tulo gratias egisse , eumque, ut domum redeat , hor- 
tatur. 

M. T. C. S. D. L. Valerio Jurisconsulto. 

Cur enim tibi hoc non gratificer, nescio: praesertim 
cum his temporibus audacia pro sapientia liceat uti. 
Lentulo nostro egi per literas tuo nomine gratias di- 
ligenter. Sed tu velim desinas jam nostris literis uti, 
et nos aliquando revisas: et ibi malis esse, ubi aliquo 
numero sis, quam istic, ubi solus sapere videare. Quam- 
quam qui istinc veniunt , partim te superbum esse 
dicunt, quod nihil respondeas: partim contumeliosum, 

quod male respondeas. Sed jam cupio tecum coram 
jocari. Qnare fac, ut quamprimum venias , neque in 
Apuliam tuam accedas, ut possimus, salvum venisse, 
gaudere. Nam illo si veneris, tamquam Ulysses, cogno- 
sces tuorum neminem. Vale. .4n. i/. C. 099. 

i. Lib. 2. Epist. 1. 

ARGUMENTUM 

Accusatus a Curione negligentiae Hierarum , ex secu- 
sat, eique quod absens summam laudem consequutus 
sit , gratulatur , horlaturque , ut, quam concitasset, 
expectationi sui respondeat j et ipsum , cujus consiliis 
ad hanc dignitatem pervenerit , jam prope senescen- 
tem amore suo oblectet. 

M. T. C. C. Curioni S. D. 

Quamquam me nomine negligentiae suspectum tibi 
esse doleo, tamen non tam mihi molestum fuit accu- 
seri abs te officium meum , quam jucundum requiri: 
praesertim cum in quo accusabar, culpa vacarem: in 
quo autem desiderare te significabas meas literas, prae 
te ferres perspectum mihi quidem, sed tamen dulcem 
et optatum amorem tuum. Equidem neminem prae- 
termisi , quem quidem ad te perventurum putarem, 
cui literas non dederim. Etenim quis est tam in scri- 
bendo impiger , quam ego ? A te vero bis, terve ad 
summum , et eas perbreves accepi. Quare, si iniquus 
es in me judex , condemnabo eodem ego te crimine: 
sin me id facere voles, te mihi aequum praebere de- 
bebis. Sed de literis hactenus. Non enim vereor , ne 
non scribendo te expleam; praesertim si in eo genere 
studium meum non aspernabere. Ego te abfuisse tam- 
diu a nobis et doleo, quod carui fructu jucundissimae 
consuetudinis tuae; et laetor, quod absens omnia cum 

maxima dignitate es consequutus; quodque in omnibus 
tuis rebus, meis optatis fortuna respondit. Breve est, 
quod me tibi praecipere meus incredibilis in le amor 
cogit: tanta est expectatio vel animi , vel ingenii tui, 
ut ego te obsecrare oblestarique non dubitem, sic ad 
nos conformatus revertare, ut quam expectalionem tui 
concitasti, hanc sustinere ac tueri possis. Et quoniam 
meam tuorum erga me meritorum memoriatn nulla un- 
quam delebit oblivio, te rogo ut memineris , quantae- 
cumque tibi accessiones fient ct fortunae et dignitatis, 
te non potuisse consequi, nisi meis puer olim fidelis- 
simis , atque amantissimis consiliis paruisses. Quare 
hoc animo in nos esse debebis , ut aetas nostra jam 
ingravescens in amore atque in adolescentia tua con- 
quiescat. Vale. An. U. C. 700. 

• j 

2. Lib. 6. Epist. 22. 

ARGUMENTUM 

Cn. Domitium L. F. qui post pugnam in Thessalia 
ah armis recesserat , serius tamen quam Cicero , spe 
veniae impetrandae , venerat in Italiam , orat, ut 
cum reip. jam satisfecerit , incolumitati suae con- 
• sulat , et amicorum desiderium, quos belli casus eri- 
puerat, aequo , saltem forti animo ferat. 

Cicero Domitio. 

Non ea fes me deterruit , quo minus posteaquam 
in Italiam venisti, literas ad te mitterem, quod tu ad 
me nullas miseras : sed quia nec quid tibi pollicerer 
ipse egens rebus omnibus, nec quid suaderem , cum 
mihimetipsi consilium deesset, nec quid consolationis 
afferrem inaratis malis, reperiebam; haec quamquam 

nihilo meliora sunt , nunc etiam atque etiam multo 
desperatiora ; tamen inanes esse meas literas , quam 
nullas malui. Ego, si te intelligerem plus conatum esse 
suscipere reip. causa muneris, quam quantum praestare 
potuisses, tamen, quibuscumque rebus possem, ad eam 
conditionem te vivendi, quae daretur, quaeque esset, 
hortarer. Sed quum consilii tui bene fortiterque su- 
scepti , eum tibi finem statueris , quem ipsa fortuna 
terminum nostrarum contentionum esse voluisset} oro 
obtestorque te pro vetere nostra conjunctione, ac neces- 
situdine , proque summa mea in te benevolentia , et 
tua in me parij te ut nobis, parenti, conjugi, tuisque 
omnibus, quibus es fuistique semper carissimus, salvum 
conserves; incolumitati tuae tuorumque qui ex te pen- 
dent, consulas: quae didicisti, quaeque ab adolescentia 
pulcherrime a sapientissimis viris tradita , memoria 
et scientia comprehendisti, his hoc tempore utare: quos 
conjunctos summa benevolentia , plurimisque officiis 
amisisti , eorum desiderium si non aequo animo , at 
forti feras. Ego quid possim nescio , vel potius me 
parum posse sentio : illud tamen libi polliceor , me, 
quaecumque saluti dignitatique tuae conducere arbi- 
trabor, tanto studio esse facturum, quanto semper tu 
et studio et officio in meis rebus fuisti. Hanc meam 
voluntatem ad matrem tuam optimam feminam , tui- 
que amantissimam , detuli. Si quid ad me scripseris, 
ita faciam, ut te velle intellexero. Sin autem tu minus 
scripseris, ego tamen omnia, quae tibi utilia esse ar- 
bitrabor, summo studio , diligentiaque curabo. Vale. 
An. F. C. 707. 

3 . Lib. 13 . Epiat. 27 . 

ARGUMENTUM 

Gratias ayit , quod Avianum commendatione sua 
liberaliter tractasset , eutnque commendat iterum . 

Cicero Servio S. 

Licet eodem exemplo saepius tibi hujus generis li- 
teras mittam, cum gratias agam, quod meas commen- 
dationes tam diligenter observes ( quod feci in aliis et 
faciam , ut video , saepius ) ; sed tamen non parcam 
operae, et ut vos soletis in formulis, sic ego in epi- 
stolis de eadem re alio modo. C. Avianus igitur Ham- 
monius incredibiles mihi gratias per literas egit, et suo 
et Aemilii Aviani patroni sui nomine; nec liberalius, 
nec honorificentius potuisse tractari, nec se praesen- 
tem, nec rem familiarem absentis patroni sui. Id mihi 
cum jucundum est eorum causa, quos tibi ego summa 
necessitudine, et summa conjunctione adductus com- 
mendaveram , quod M. Aemilius unus est ex meis 
familiarissimis atque intimis, maxime necessarius homo, 
et magnis meis beneficiis devictus, et prope omnium, 
qui mihi aliquid debere videntur , gratissimus : tum 
multo jucundius, te esse in me tali voluntate, ut plus 
prosis amicis meis , quam ego praesens fortasse pro- 
dessem: credo, quod magis ego dubitarem, quid illo- 
rum causa facerem, quam tu, quid mea. Sed hoc non 
dubito, quin existimes mihi esse gratum. Illud te rogo y 
ut illos quoque gratos homines esse putes ; quod ita 
esse tibi promitto, atque confirmo. Quare velim, quid- 
quid habent negotii, des operam, quod commodo luo 
fiat, ut, te obtinente Achajam, conficiant. Ego cum 

tuo Servio (1) jucundissime, conjunctissimeque vivo: 
magnamque cum ex ingenio ejus, singularique studio, 
tum ex virtute et probitate voluptatem capio. Vale. 
An. V. C. 707. 



4. Lib. i3. Epist. 66. 

ARGUMENTUM 

Caecinam in colligendis Asiaticae negotiationis 
reliquiis commendat. 

M. T. C. P. Servilio Propr. S. D. 

Aulum Caecinam, maxime proprium clientem fami- 
liae vestrae, non commendarem tibi, cum scirem, qua 
fide in tuos, qua clementia in calamitosos soleres esse; 
nisi me et patris ejus , quo sum familiarissime usus, 
memoria , et hujus fortuna ita moveret , ut hominis 
omnibus mecum studiis officiisque conjunctissimi, mo- 
vere debebat. A te hoc omni contentione peto, sic ut 
majore cura, majore animi labore petere non possim, 
ut ad ea , quae tua sponte sine cujusquam commen- 
datione faceres in hominem tantum et talem, calami- 
tosum, aliquem afferant cumulum meae literae, quod 
studiosius eum , quibuscumque rebus possis , juves. 
Quod si Romae fuissem , etiam salutem A. Gaecinae 
essemus (ut opinio mea fert) per te consequuti. De qua 
tamen magnam spem habemus , freti clementia col- 
legae tui (2). Nunc , cum tuam justitiam sequutus, 
tutissimum sibi portum provinciam istam esse duxit, 
‘etiam atque etiam te rogo atque oro , ut eum et in 

(t) Servio filio luo. 

(2} Caesaris, qui secundum consulatum cum Serrilio gesit, 
Manni. 

reliquiis veteris negotiationis colligendis juves, et ce- 
teris rebus tegas, atque tueare. Hoc mihi gratius fa- 
cere nihil potes. Vale. An. U. C. 707. 



5. Lib. 14. Epist. 2. 

ARGUMENTUM 

Brevitatem literarum excusat ; Pisonis generi officia 
laudat ; dolet Terentiae vicem: rogat f ne suam dotem 
projiciat , et ut valetudini suae consulat. 

Tullius Terentiae suae, Tulliolae, et Ciceroni 
suis S. D. 

Noli putare , me ad quemquam longiores epistolas 
scribere, nisi si quis ad me plura scripsit , cui puto 
rescribi oportere. Nec enim habeo quod scribam; nec 
hoc tempore quidquam difficilius facio. Ad te vero, 
et ad nostram Tulliolam non queo sine plurimis la- 
crimis scribere. Vos enim video esse miserrimas, quas 
ego beatissimas semper esse volui ; idque praestare 
debui ; et , nisi tam timidi fuissemus , praestitissem. 
Pisonem nostrum merito ejus amo plurimum. Eum, ut 
potui, per lileras cohortatus sum , gratiasque egi, ut 
debui. In novis tribunis plebis intelligo spem te habere. 
Id erit firmum, si Pompeji voluntas erit. Sed Crassum 
tamen metuo. A te quidem omnia fieri fortissime et 
amantissime video, nec miror: sed moereo casum ejus- 
modi, ut tantis tuis miseriis meae subleventur. Nam 
ad me. P. Valerius homo officiosus scripsit, id quod 
ego maximo cum fletu legi , quemadmodum a Vesta 
ad tabulam Valeriam ducta esses. Heu mea lux, meum 
desiderium, unde omnes opem petere solebant ! Tenunc, 
mea Terentia, sic vexari, sic jacere in lacrimis et sor- 

dibus ! Idque fieri mea culpa, qui celeros servavi ut 
nos periremus ! Quod de domo scribis , hoc est de 
area; ego vero tum denique mihi videbor restitutus, 
si illa nobis erit restituta. Verum haec non sunt in 
nostra manu. Illud doleo, quae impensa facienda est, 
in ejus partem te miseram et despoliatam venire. Quod 
si conficitur negotium, omnia consequemur. Sin eadem 
nos fortuna premet, ctiamue reliquias tuas (*) misera 
projicies? Obsecro te, mea vita, quod ad sumptum 
attinet, sine, alios qui possunt, si modo volunt, susti- 
nere; et valetudinem istam infirmam, si me amas, noli 
vexare. Nam mihi ante oculos dies noctesque versaris. 
Omnes labores te excipere video. Timeo ut sustineas. 
Sed video in te esse omnia. Quare, ut id quod speras 
et quod agis consequamur, servi valetudiui. Ego ad 
quos scribam nescio, nisi ad eos qui ad me vos aliquid 
scribitis. Longius, quoniam ita vobis placent, non disce- 
dam: sed velim, quam saepissime literas mittatis, prae- 
sertim si quid est firmius quod speremus. Valete mea 
desideria , valete. A. d. IU.* Non. Octobr. Thessa- 
lonica. An. U. C. 695. 



6. Lib. 7. Epist, 5. 

ARGUMENTUM 

C. Trebatium Testam , jurisconsultum , familiarem 
suum, Caesari Galliarum proconsuli diligentissime 
commendat. 

• Cicero Caesari Imper. S. D. 

Vide, quam mihi persuaserim, te me esse alterum 
non modo in iis rebus, quae ad me ipsum, sed etiam 
in iis quae ad meos pertinent. C. Trebatium cogita- 

i*) Quae libi facultates reliquae sunt, omissis meis. 3iaiu)lius. 

ram, quocumque exirem, me cum ducere, ut enm meis 
omnibus studiis, et beneficiis quam ornatissimum do- 
mum reducerem. Sed postea quam et Pompeji com- 
moratio diuturnior crati quam putaram, et mea quae- 
dam tibi non ignota dubitatio , aut impedire profec- 
tionem meam videbatur, aut certe tardare, vide quid 
mihi sumpserim. Coepi velle, ea Trebatium cxpeclare 
a te , quae sperassct a me. Neque mehercnle minus 
ei prolixe de tua voluntate promisi , quam eram so- 
litus de mea polliceri. Casus vero mirificus quidam 
intervenit, quasi vel testis opinionis meae, vel sponsor 
humanitatis tuae. Nam cum de hoc ipso Trebatio cum 
Balbo nostro loquerer accuratius domi meae, literae 
mihi dantur a te quibus in extremis scriptum erat, 
M. FURIUM (*) quem mihi commendas , vel regem 
Galliae faciam , vel hunc Leptae delega. Si vis tu, ad 
me alium mitte , quem ornem. Sustulimus manus et 
ego , et Balbus: tanta fuit opportunitas, ut illud ne- 
scio quod non fortuitum, sed divinum videretur. Mitto 
igitur ad te Trebatium, atque ita mitto, ut initio mea 
sponte, post autem invitatu luo mittendum duxerim. 
Hunc, mi Caesar, sic velim omni tua comitate com- 
plectare, ut omnia, quae per me possis adduci, ut in 
meos conferri velis , in unum hunc conferas : de quo 
tibi homine haec spondeo, non illo .vetere verbo meo, 
quod cum ad te Milone scripsissem, jure lusisti,, sed 
more Romano quomodo homines non inepti loquuntur; 
probiorem hominem, meliorem virum , prudentiorem 
esse neminem. Accedit etiam , quod familiam ducit, 
in jure civili singularis memoria, summa scientia. Huic 

(*) Victor. M. Orfium. 

ego neque tribunatum , neque praefecturam , neque 
ullius beneficii certum nomen peto : neque impedio, 
quo minus, si tibi ita placuerit, etiam hisce eum or- 
nes gloriosis insignibus. Totum denique hominem tibi 
ita trado de manu (ut ajunt) in manum tuam istam 
et victoria , et fide praestantem. Sumus enim puti- 
diusculi, quam per te vix licet: verum, ut video, li- 
cebit. Gura ut valeas ; et me , ut amas , ama. An. 
r. C. 699. 

7. Lib. 9. Epist. 11. 

ARGUMENTUM 

Tulliolae mortem Dolabellae significat : suos obtrecta- 
tores a Dolabella refutari vult , ab eodemqm se 
amari. 



Cicero Dolabellae. 

Vel meo ipsius interitu mallem literas meas desi- 
derares, quam eo casu, quo sum gravissime afflictus: 
quem ferrem certe moderatius , si te haberem. Nam 
et oratio tua prudens, et amor erga me singularis mul- 
tum levaret. Sed cum' brevi tempore , ut opinio no- 
stra est, te sum visurus, ita me aiteclum offendes, ut 
multum a te possim juvari: non quo ita sim fractus, 
ut aut hominem me esse oblitus sim, aut fortunae suc- 
cumbendum putem; sed tamen hilaritas illa nostra et 
suavitas , quae te praeter ceteros delectabat , erepta 
mihi omnis est. Firmitatem tamen , et constantiam 
si modo fuit aliquando in nobis , eamdem cognosces, 
quam reliquisti. Quod scribis , proelia te mea causa 
sustinere, non tam id laboro, ut si quid mihi obtrectent, 
a te refutentur, quam intelligi cupio, quod certe inlel- 

ligitur, me a te amari. Quod ut facias, te etiam atque 
etiam rogo, iguoscasque brevitati literarum mearum: 
nam et celeriter una futuros nos arbitror, et nondum 
salis confirmatus sum ad scribendum. An. U. C. 708. 

K. Lib. 10. Epist. i. 

ARGUMENTUM 

Invehitur in Antonii immoderatam potentiam et Plan- 
cum Transalpinae Galliae praesidem hortatur , ut 
in remp. incumbat: et tandem de Furnio benigne 
suscepto gratias agit. 

Cicero Planco. 

Et abfui proficiscens in Graeciam; et postea quam 
de medio cursu Ileipublicae sum voce revocatus, nurn- 
quam per M. Antonium quietus fui; cujus tanta est, 
non insolentia (nam id quidem vulgare vitium est) sed 
immanitas, non modo ut vocem, sed ne vultum quidem 
liberum possit ferre cujusquam. Itaque mihi maximae 
curae est, non de mea quidem vita, cui satisfeci vel 
aetate, vel (si quid etiam hoc ad rem pertinet) gloria: 
sed patria sollicitat, in primisque, mi Plance, expec- 
tatio consulatus tui; quae ita longa est, ut optandum 
sit , ut possimus ad id tempus reipublicae spiritum 
ducere. Quae potest enim spes esse in ea repub., in 
qua hominis impotentissimi , atque intemperantissimi 
armis oppressa sunt omnia ? Et in qua nec senatus, 
nec populus vim habet ullam ? Nec leges ullae sunt, 
nec judicia, nec omnino simulacrum aliquod, aut ve- 
stigium civitatis ? Sed cum acta omnia mitti ad te ar- 
bitrabar, nihil erat quod singulis de rebus scriberem. 
Illud autem erat amoris mei, quem a tua pueritia su- 

sceptum non servavi solum , sed etiam auxi, monere 
te atque hortari, ut in rempub. omni cogitatione, cu- 
raque incumberes. Quae si ad tuum tempus perdu- 
citur, facilis gubernatio est. Ut perducatur autem ma- 
gnae cum diligentiae est, tum etiam fortunae. Sed et 
te aliquanto ante (ut spero) habebimus, et praeter- 
quam quod reipublicae consulere debemus, tamen tuae 
dignitati ita favemus, ut omne nostrum consilium, stu- 
dium, officium, operam, laborem, diligentiam ad am- 
plitudinem luam conferamus. Ita facillime et reipu- 
blicae, quae mihi carissima est, et amicitiae nostrae, 
quam sanctissime nobis colendam puto , me intellige 
satisfacturum. Furnium nostrum tanti a te fieri, quan- 
tum ipsius et humanitas et dignitas postulat, nec mi- 
ror, et gaudeo; teque hoc existimare volo , quidquid 
in eum judicii, officiique contuleris, id ita me accipere, 
ut in me ipsum te putem contulisse. Vale. An. V. C. 709. 



0. Lib. 13. Epist. 26. 

ARGUMENTUM 

Mescinii Rufi Achaica negotia commendat. 

Cicero Servio S. 

Lucius Mesciniusea mecum necessitudine .conjunctus 
est, quod mihi quaestor fuit. Sed hanc causam, quam 
ego, ut a majoribus accepi, semper gravem duxi, fecit 
virtute , et humanitate sua justiorem. Itaque eo sic 
utor, ut nec familiarius ullo, nec libentius. Is quam- 
quam confidere videbatur, te sua causa, quae honeste 
posses, libenter esse facturum; magnum esse tamen 
speravit apud te meas quoque literas pondus habituras. 
Id cum ipse ita judicabat, tum pro familiari consue- 

tudiue saepe ex me audierat, quam suavis esset inter 
nos cl quanta conjunctio. Peto igitur a te, tanto sci- 
licet studio quanto intelligis debere me petere pro ho- 
mine tam mihi necessario , et tam familiari , ut ejus 
negotia, quae sunt in Achaja , ex eo quod heres est 
M. Mindio, fratri suo, qui Eli (*) negotiatus est, ex- 
plices et expedias cum jure et potestate quam habes, 
tum etiam auctoritate et consilio tuo. Sic enim prae- 
scripsimus iis, quibus ea negotia mandavimus, ut omni- 
bus in rebus, quae in aliam controversiam vocarentur 
te arbitro, et quod commodo tuo fieri posset, te di- 
sceptatore uterentur. Id ut honoris mei causa susci- 
pias vehementer te etiam atque etiam rogo. Illud prae- 
terea, si nori alienum tua dignitate putabis esse, feceris 
mihi pergratum; si qui difficiliores erunt, ut rem sine 
controversia confici nolint, si eos, quando cum sena- 
tore res est, Romam rejeceris. Quod quo minore du- 
bitatione facere possis, literas ad te a M. Lepido con- 
sule, non quae te aliquid juberent (neque enim id tuae 
dignitatis esse arbitramur) sed quodammodo quasi 
commendatitias sumpsimus. Scriberem, quam id bene- 
ficium bene apud Mescinium positurus esses, nisi et 
te scire confiderem, et mihi peterem. Sic enim velim 
existimes, non minus me dc illius re laborare, quam 
ipsum de sua. Sed cum illum studeo quam facillime 
ad suum pervenire; tum illud laboro, ut non minimum 
hac mea commendatione se consequulum arbitretur. 
Vale. An. U. C. 707. 



(*) Ita legit 
Bolvedere. 

10. Lib. 13. Epist. 77. 

ARGUMENTUM 

Officio suo in supplicatione decernenda narrato t com- . 
mendat M. Bolanum ; utque Dionysium servum fu- 
gitivum restitui .curet, amanter rogat. 

M. T. C. P. Sulpicio Imp. S. D. 

Cum his temporibus non sane in senatum ventilarem, 
tamen, ut tuas literas legi, non existimavi me, salvo 
jure nostrae veteris amicitiae, multorumque inter nos 
officiorum, facere posse ut honori luo deessem. Itaque 
adfui , supplicalionemque tibi libenter decrevi , nec 
reliquo tempore ullo aut rei , aut existimationi , aut 
dignitati tuae deero. Atque ut hoc lui necessarii sciant, 
hoc me animo erga te esse , velim facias eos per li- 
teras certiores, ut, si quid sibi opus sit, ne dubitent 
mihi jure suo denuntiare. M. Bolanum, virum bonum 
et fortem et omnibus rebus ornatum , meumque ve- 
terem amicum tibi magnopere commendo. Pergratum 
mihi feceris, si curaris, ut is intelligat, hanc commen- 
dationem sibi magno adjumento fuisse; ipsumque virum 
optimum, gratissimumque cognosces. Promitto tibi, te 
ex 'ejus amicitia magnam voluptatem esse capturum. 
Praeterea a te peto majorem in modum , pro nostra 
amicitia, et pro tuo perpetuo in me studio, ut in hac 
re etiam elaborares. Dionisius servus meus, qui meam 
bibliothecam multorum nummorum tractavit , cum 
multos libros subripuisset, ncc se impune laturum pu- 
taret, aufugit. Is est in provincia tua. Eum et M. Bo- 
lanus familiaris meus, et multi alii Naronae (*) vidc- 

[*} Xarona urbs est in Dalmatia. 

ruul. Sed, quum se a me manumissum esse diceret, 
crediderunt. Hunc si lu mihi restituendum curaris, 
non possum dicere , quam mihi gratum futurum sit. 
Res ipsa parva, sed animi mei dolor magnus est. Ubi 
sit, et quid fieri possit Bolauus te docebit. Ego si homi- 
nem per te recuperavero , summo me a le beneficio 
affectum arbitrabor. Vale. -4n. U . C. 708. 



11. Lib. 14. Epist. 3. 

ARGUMENTUM 

Sua culpa factum dolet , ut in tantas miserias inci- 
derint. Dein ad capita epistolae uxoris respondet 
ita , ut nimium prae se dolorem ferat eique poenc 

succumbat. 

% 

. Tullius Terentiae, et Tulliolae, 
et Cicer, suis S. D. 

Accepi ab Aristocrito tres epistolas , quas ego la- 
crimis prope delevi. Conficior enim moerore, mea Te- 
rentia: nec meae me miseriae magis excruciant, quam 
tuae vestraeque. Ego autem hoc miserior sum, quam 
tu quae es miserrima, quod ipsa calamitas communis 
est ulriusque nostrum , sed culpa mea propria est. 
Meum fuit officium , vel legatione vitare periculum, 
vel diligentia et copiis resistere , vel cadere fortiter. 
Hoc miserius, turpius, indignius nobis nihil fuit. Quare 
cum dolore conficior, tum etiam pudore. Pudet enim 
me uxori meae optimae , suavissimis liberis virtutem 
et diligentiam non praestitisse. Nam mihi ante oculos 
dies noctesque versatur squalor vester, et moeror et 
infirmitas valetudinis tuae: spes autem salutis perte- 

nuis ostenditur. Inimici sunt multi: invidi pene omnes. 
Ejicere nos magnum fuit , excludere facile est. Sed 
tamen , quamdiu vos eritis in spe , non deficiam, ne 
omnia mea culpa cecidisse videantur. Ut tuto sim, 
quod labores, id mihi nunc facillimum est, quem etiam 
inimici volunt vivere in his tantis miseriis. Ego tamen 
faciam quae praecipis. Amicis t quibus voluisti, egi 
gratias, et eas literas Dexippo dedi; meque de eorum 
oflicio scripsi a te certiorem esse factum. Pisonem no- 
strum mirifico esse studio in nos et officio, et ego per- 
spicio, et omnes praedicant. Dii faxint, ut tali genero 
mihi praesenti tecum simul , et cum liberis nostris 
frui liceat. Nunc spes reliqua est in novis Trib. plebis, 
et in primis quidem diebus. Nam si inveteravit , ac- 
tum est. Ea re ad te statim Arislroeritum misi , ut 
ad me continuo initia rerum , et rationem totius ne- 
gotii posses scribere: etsi Dexippo quoque ita impe- 
ravi, statim ut recurreret; ct ad fratrem misi, ut crebro 
tabellarios mitteret. Nam ego eo nomine sum Dyrrachii 
hoc tempore, ut quam celerrime quid agatur audiam; 
et sum luto. Civitas enim haec semper a me defensa est. 
Cum inimici nostri venire dicentur: tum in Epirum ibo. 
Quod scribis te, si velim, ad me venturam: ego vero, 
cum sciam magnam partem istius oneris abs te su- 
stineri, te istic esse volo. Si perficitis quod agitis, me 

ad vos venire oportet; sin autem Sed nihil est 

opus reliqua scribere. Ex primis aut ad summum se- 
cundis literis constituere poterimus, quid nobis facien- 
dum sit. Tu modo ad me velim omnia diligentissime 
perscribas, etsi magis jam rem , quam literas debeo 
expectare. Cura, ut valeas, et ita tibi persuadeas, mihi 
te carius nihil esse, nec umquam fuisse. Vale , mea 

Terentia , quam ego videre videor ; itaque debilitor 
lacrimis. Vale. Prid. Cal. Deceinbr. Dyrrachii. An. 
U. C. 693. 



12. Lib. 15. Epitl. 20. 

ARGUMENTUM 

Librum, quem de Oratore inscripsit, mittit: Sabinorum 
probitatem laudat , crebriores literas postulat. 

M. T. G. Trebonio P. S. D. 

Oratorem meum ( sic enim inscripsi ) Sabino tuo com- 
mendavi. Natio me hominis impulit , ut ei recte pu- 
tarem , nisi forte candidatorum licentia hic quoque 
usus , hoc subito cognomen arripuit. Etsi modestus 
ejus vultus , sermoque constans , habere quiddam a 
Curibus videbatur. Sed de Sabino satis. Tu, mi Tre- 
boni , quando ad amorem meum aliquantulum olim 
diseendens addidisti, quo tolerabilius feram igniculum 
desiderii tui, crebris nos literis appellato: atque ita, 
si idem Qet a nobis. Quamquam duae causae sunt, 
cur tu frequentior in isto olTieio esse debeas , quam 
nos: primum, quod olim solebant, qui Romae erant, 
ad provinciales amicos de republica scribere , nunc 
tu nobis scribas oportet : res enim publica istic est. 
Deinde, quod nos aliis officiis tibi absenti satisfacere 
possumus: tu nobis, nisi literis, non video qua re alia 
satisfacere possis. Sed cetera scribes ad nos postea. 
Nunc haec primo cupio cognoscere, iter tuum cujus- 
modi sit; ubi Brutum nostrum videris; quamdiu simul 
fueris : deinde , cum processeris longius , de bellicis 
rebus, de toto negotio, ut existimare possimus , quo 

statu simus. Ego tantum me scire putabo, quantum 
ex tuis literis habebo cognitum. Cura ut valeas, meque 
ames amore illo singulari. An. U. C. 709. 

13. Lib. 16. Episl. 9. 

ARGUMENTUM 
Navigationis descriptio, et ad curandam 
valetudinem plenior cohortatio. 

Tullius, et Cicero S. D. Tironi suo. 

Nos a te, ut scis, discessimus a. d. IV. Nonas Novemb. 
Leucadem venimus a d. VIII. Idus Novemb. A. d. VII. 
Actium. Ibi tempestatem ad VI. Idus morati sumus. 
Inde a. d. V. Idus Corcyram bellissime navigavimus. 
Corcyrae fuimus usque ad XVI. Cal. Decemb. tem- 
pestatibus retenti A. d. XV. Cal. Decemb. in portum 
Corcyraeorum ad Cassiopen stadia CXX. processimus. 
Ibi retenti ventis sumus usque ad IX. Calendas. In- 
terea qui cupide profecti sunt, multi naufragia fecerunt. 
Nos eo die coenati solvimus. Inde austro lenissimo, 
caelo sereno , nocte illa et die postero in Italiam ad 
Hydruntem (*) ludibundi pervenimu; eodemque vento 
postride (id erat a. d. VII. Calend. Dec. ) hora IV* 
Brundusium venimus, eodemque tempore simul nobi- 
scum in oppidum introiit Terentia, quae te facit plu- 
rimi. A. d. V. Cal. Decembr. servus Cn. Plancii Brun- 
dusii tandem aliquando mihi a te expectatissimas li- 
teras reddidit, datas Idibus Novemb. quae me mole- 
stia valde levarunt , utinam omnino liberassent. Sed 
tamen Asclapo medicus plane confirmat , propediem 



(*) Hydras , seu Hydruntum , Calabriae oppidum , hodie 
(Uranto. 

te valentem fore. Nunc quid ego te horter, ut omnem 
diligentiam adhibeas ad convalescendum ? Tuam prur 
dentiam, temperantiam , amorem erga me novi: scio 
te omnia facturum, ut nobiscum quamprimum sis; sed 
tamen ita velim , ut ne quid properes. Symphoniam 
Lysonis velim vilasses , ne in quartam hebdomadam 
incideres. Sed quando pudori tuo maluisti obsequi, 
quam valetudini, reliqua cura. Curio misi, ut medico 
honos haberetur , et libi daret quod opus esset: me; 
cui jussisset, curaturum. Equum, et mulum Brundusii 
tibi reliqui. Romae vereor ne ex Cal.-Jan. magni tu- 
multus sint. Nos agemus omnia modice. Reliquum est, 
ut te hoc rogem et a te petam, ne temere naviges. Solent 
nautae festinare quaestus sui causa. Cautus sis, mi Tiro. 
Mare magnum et difficile tibi restat. Si poteris, cum 
Mescinio ; caute is solet navigare : sin minus , eum 
honesto homine , cujus auctoritate navicularius mo- 
veatur. In hoc omnem diligentiam si adhibueris, teque 
nobis incolumem praestiteris, omnia a te habebo. Eliam 
atque etiam, noster Tiro, vale. Medico, Curio, Lisoni 
de te scripsi diligentissime. Vale, salve. An. U. C. 703. 

14. Lib. 16. Epiil. 11. 

ARGUMENTUM 

Rogat ut valetudinis unice rationem habeat. De suo 
ad urbem adventu: de turbato statu reipublicae , et 
de triumpho ac Campana praefectura significat. 

Tullius et Cicero, Terentia, et Tullia, Q. Fr. 
et Q. Fil. Tironi S. P. D. 

Etsi opportunitatem operae tuae omnibus locis desi- 
dero, tamen non tam mea, quam tua causa doleo, te 
non valere. Sed quando in quartanam conversa vis est 

morbi (sic enim scribit Curius) spero te, diligentia 
adhibita , etiam firmiorem fore. Modo fac , id quod 
humanitatis tuae est, ne quid aliud cures hoc tempore, 
nisi ut quam commodissime convalescas. Non ignoro, 
quantum ex desiderio (1) labores; sed erunt omnia 
facilia , si valebis. Festinare te nolo ne nauseae mo- 
lestiam suscipias aeger, et periculose hieme naviges. 
Ego ad urbem accessi pridie Nonas Januarias. Obviam 
mihi sic est proditum , ut nihil possit fieri ornatius. 
Sed incidi in ipsam flammam civilis discordiae > vel 
potius belli: cui cum cuperem mederi, et ut arbitror, 
possem, cupiditates certorum hominum, nam ex utra- 
que parte sunt , qui pugnare cupiant , impedimento . 
mihi fuerunt. Omnino et ipse Caesar, amicus noster; 
minaces ad senatum , et acerbas literas miserat : et 
erat adhuc impudens , qui exercitum et provinciam 
invito senatu teneret, et Curio meus illum incitabat. 
Antonius quidem noster, et Q Cassius, nulla vi ex- 
pulsi, ad Caesarem cum Curione profecti erant. Pos- 
teaquam senatus consulibus, praetoribus, trib. plebis, 
et nobis, qui proconsules sumus, negotia dederat, ut 
curaremus, ne quid resp. detrimenti caperet, numquam 
majore in periculo civitas fuit: numquam improbi cives 
habuerunt paratiorem ducem. Omnino ex hac quoque 
parte diligentissime comparatur (2). Id fit auctoritate, 
et studio Pompeji nostri , qui Caesarem sero coepit 
timere. Nobis inter has turbas senatus tamen frequens 
flagitavit triumphum: sed Lentulus consul, quo majus 
suum beneficium faceret, simul atque expediSset, quae 



(t) Subaudi Mei. 

(2) AI. Bellum comparatur . 

essent necessaria de republica , dixit se relaturum. 
Nos agimus nihil cupide; eoque est nostra pluris aucto- 
ritas. Italiae regiones descriptae sunt, quam quisque 
partem tueretur. Nos Capuam sumpsimus. Haec te 
scire volui. Tu etiam atque etiam cura ut valeas, li- 
terasque ad me mittas , quotiescumque habebis cui 
des. Etiam atque etiam vale. Dat. Prid. Id. Januar. 
Anno U. C. 704. 



15. , Ltb. 6. Epist. 14. 

ARGUMENTUM 

Quae cum Caesare egerit de Ligarii restitutione et 
quam spem salutis habeat , declarat ; et ad laetitiam 
exhortatur. 

• Cicero Ligario. 

Me scito omnem laborem, omnem operam, curam, 
studium in tua salute consumere. Nam cum te semper 
maxime dilexi, tum fratrum tuorum, quos aeque atque 
te summa benevolentia sum complexus , singularis 
pietas , amorque fraternus nullum me patitur officii 
erga te , studiique munus ant tempus praetermittere. 
Sed quae faciam , fecerimque pro te , ex illorum te 
literis, quam ex meis, malo cognoscere. Quid autem 
sperem, aut confidam, et exploratum habeam de sa- 
lute tua , id tibi a me declarari volo. Nam si quifr- 
quam est timidus in magnis , periculosisque rebus, 
scmperque magis adversos rerum exitus metuens, quam 
sperans secundos, is ego sum: et, si hoc vitium est, 
eo me non carere confiteor. Ego idem tamen cum ad 

d. Y. Cal. intercalares priores, (*) rogatum fratrum 
tuorum venissem mane ad Caesarem , atque omnem 
adeundi, ,et conveniendi illius indignitatem et mole- 
stiam pertudissem : cum fratres et propioqui tui ja- 
cerent ad pedes, et ego essem loquutus quae causa, 
quae tuum tempus postulabat: non solum ex oratione 
Caesaris, quae sane mollis et liberalis fuit, sed etiam 
ex oculis et vultu , ex multis praeterea signis ; quae 
facilius perspicere potui, quam scribere , hanc in opi- 
nionem discessi; ut mihi tua salus dubia non esset. Qua- 
mobrem fac animo magno, fortique sis; et, si turbidis- 
sima sapienter ferebas, tranquilliora laete feras. Ego ta- 
men tuis rebus sic adero, ut ditficillimis;neque Caesari 
solum, sed etiam amicis ejus omnibus, quos mihi ami- 
cissimos esse cognovi, pro te, sicut adhuc feci, liben- 
tissime supplicabo. Yale. An. U. C. 707. 

« 

Lib. 6. Episl.’2i. 

ARGUMENTUM 

Toranium consolatur ex suo exemplo , qui, cum antea 
idem quod ille sentiret , nihilque proficeret etiam 
rectis consiliis , moderate nunc ferat quae acciderant: 
ostendens, quantum levamen sit , recte vereque sen- 
sisse; monetque ut nihil de rebus , praeterquam quod 
commune est, timeat. 

Cicero Toranio S. 

Etsi, cum haec ad te scribebam, aut appropinquare 
exitus hujus calamitosissimi belli, aut jam aliquid ac- 

(*; Additis anno civili a C. J. Caesare duobus mensibus , 
ut ejus perversam rationem emendaret : primi quidem mensis 
calendae dictae sunt iulercalares, ' alterius posteriores. 

tum, et confectum videbatur; tamen quotidie comme- 
morabam , te unum in tanto exercitu mihi fuisse as- 
sensorem, ct me tibi: solosque nos vidisse , quantum 
esset in eo bello mali, in quo, spe pacis exclusa, ipsa 
victoria futura esset acerbissima, quae aut interitum • 
allatura esset, si victus esses; aut si vicisses , servi- 
tutem. Itaque ego, quem tum fortes illi viri et sapientes, 
Domitii et Lentuli, timidum esse dicebant (et eram 
plane; timebam enim, ne evenirent ea , quae accide- 
runt); idem nunc nihil timeo, et ad omnem eventum 
paratus sum. Cum aliquid videbatur caveri posse, tum 
id negligi dolebam. Nunc vero, eversis omnibus rebus, 
cum consilio profici nihil possit, una ratio videtur, quid- 
quid evenerit ferre moderate: praesertim cum omnium 
rerum mors sit extremum, et mihi sim conscius, me, 
quoad licuerit , dignitati reipub. consuluisse , et hac 
amissa, salutem retinere voluisse. Haec scripsi , non 
ut de me ipse dicerem, sed ut tu, qui conjunctissima 
fuisti mecum et sententia et voluntate , eadem cogi- 
tares. Magna enim consolatio est, cum recordare, (*) 
etiam si secus acciderit, te tamen recte vereque sen- 
sisse. Atque utinam liceat aliquando aliquo reip. statu 
nos frui, interque nos conferre sollicitudines nostras, 
quas pertulimus cum timidi putabamur , quia dice- 
bamus ea futura, quae facta sunt. De tuis rebus nihil 
esse quod timeas , praeter universae reip. interitum, 
libi confirmo. De te autem sic velim judices, quantum 
ego possim, me tibi, saluti tuae, liberisque tuis summo 
cum studio praesto semper futurum. Vale. .4«. U. C. 707- 



'(*) Lamb. recorde re. 

i7. Lib. 10. Epist. 5. 

ARGUMENTUM 

Plancum ad suscipiendam, tuendamque rempublicam 
stimulis gloriae instigat. 

Cicero Planco S. 

Binas a le accepi literas eodem exemplo, quod ipsum 
argumento mihi fuit diligentiae tuae. Intellexi enim 
te laborare , ut ad me 'tuae expectatissimae literae 
perferrentur. Ex quibus cepi fructum duplicem, mi- 
hique in comparatione difficilem ad judicandum, amo- 
rem ne erga me tuum , an animum in rempublicam 
pluris aestimandum putarem. Est omnino patriae ca- 
ritas, meo quidem judicio, maxima: sed amor, volun- 
tatisque conjunctio plus certe habet suavitatis. Itaque 
commemoratio tua paternae necessitudinis , benevo- 
lenliaeque ejus, quam erga me a pueritia contulisses, 
ceterarumque rerum, quae ad eam sententiam perti- 
nebant, incredibilem mihi laetitiam attulerunt. Rursus 
declaratio animi tui , quem haberes de republica, 
quemque habiturus esses , mihi erat jucundissima: 
eoquc major erat haec laetitia, quod ad illa superiora 
accedebat. Itaque te non hortor solum , mi Plance, 
sed plane etiam oro, quod feci iis liteVis , quibus tu 
humanissime respondisti, ut lota mente, omnique animo 
impetu in rempublicam incumbas. Nihil est, quod tibi 
majori fructui, gloriaeque esse possit: nec quidquam 
ex omnibus rebus humanis est praeclarius et prae- 
stantius, quam de republica bene mereri. Adhuc enim 
patitur tua summa humanitas et. sapientia, me, quod 
sentiam, libere dicere. Fortuna suffragante videris res 

maximas consequutus : quod quamquam sine virtule 
non potuisses , tamen ex maxima parte , ea quae es 
adeptus, fortunae temporibusque tribuuntur. His tenir 
poribus difficillimis reipublicae quidquid subveneris, 
id erit loium et proprium tuum. Incredibile est omnium 
civium, latronibus exceptis, odium in Antonium. Magna 
spes in te, et in tuo exercitu magna expectatio. Cujus, 
per Deos, gratiae gloriaeque cave tempus amittas. Sic 
moneo, ut filium ; sic faveo, ut mihi ; sic hortor, ut 
et pro patria, et amicissimum. Vale. An. U. C. 710. 

18. Lib. 10. Epist. 10. 

ARGUMENTUM 

Laudat Planci praeclaram voluntatem studinmqne ju- 
vandae Reipublicae ; ideoque praemia sperare ab 
sendtu 'jubet , in qua re suam operam pollicetur hor- 
taturque , ut egregie pergat in tuenda republica. 

Cicero Planco. 

Etsi satis ex Furnio nostro cognoveram , quae tua 
voluntas, quod consilium de republica esset ; tamen, 
tuis literis lectis, liquidius de toto sensu tuo judicavi. 
Quamobrem, quamquam in uno praelio omnis fortuna 
reipublicae disceptat (quod quidem, cum haec legeres, 
jam decretum arbitrabar fore ) : tamen ipsa fama, quae 
de tua voluntate percrebuit, magnam es laudem con- 
sequutus. Itaque si consulem Romae habuissemus, de- 
claratum esset ab senatu cum tuis magnis honoribus, 
quam gratus esset conatus et apparatus tuus. Cujus 
rei non modo non praeteriit tempus, sed ne maturum 
quidem cliammiin, meo quidem judicio, fuit Is enim 
denique honos mihi videri solet, qui non propter spem 

futuri beneficii, sed prdpter magna merita claris viris 
defertur , et datur. Quare, sit modo aliqua resp., in 
qua honos elucere possit, omnibus, mihi crede , am- 
plissimis honoribus abundabis. Is autem, qui. vere ap- 
pellari potest honos non invitamentum ad tempus, sed 
perpetuae virtutis est praemium. Quamobrem , mi 
Plance, incumbe loto pectore ad laudem, subveni pa- 
triae, opitulare collegae, omnium gentium consensum 
ct incredibilem conspirationem adjuva. Me tuorum con- 
siliorum adjutorem, dignitatis fautorem , omnibus in 
rebus tibi amicissimum , fldelissimumque cognosces. 
Ad eas enim causas, quibus inter nos amore sumus, 
officiis, vetustate conjuncti , patriae caritas accessit, 
eaque effecit, ut tuam viam anteferrem meae. II. Cal 
April. An. U. C. 710. 



19. Lib. 10. Epiit. 16. 

ARGUMENTUM 

4 

Gratissimas senatui fuisse Planci literas, factumque 
S. C. significat : eique auctor est , ut in rebus tam 
subitis senatus consilium ne exspectet , sed ipse a sese 
consilium capiat. 

Cicero Planco. 

Nihil post hominum memoriam gloriosius, nihil gra- 
tius , ne tempore quidem ipso opportunius accidere 
vidi, quam tuas , Plance, literas. Redditae sun enim 
frequenti senatu, Cornuto, cum is frigidas sane et in- 
constantes recitassct literas Lepidi. Sub eas statiin 
recitate sunt tuae, non sine magnis quidem clamoribus. 
Cum enim rebus ipsis essent, et studiis beneficiisque 
in rempublicam gratissimae , tum erant gravissimis 

verbis, et sententiis perscriptae. Flagitare senatus Cor- 
nutum, ut referret statim de tuis literis. Ille se con- 
siderare velle. Cum ei magnum convicium fieret cuncto 
a senatu, quinque tribuni plebis retulerunt. Servilius 
rogatus rem distulit. Ego eam sententiam dixi , cui 
sunt assensi ad unum. Ea quae fuerit , ex S. C. co- 
gnosces. Tu, quamquam consilio non eges, vel abundas 
potius; tamen hoc animo esse debes, ut nihil huc re- 
jicias: neve in rebus tam subitis , tamque angustis a 
senatu consilium petendum putes, ipse tibi sis senatus. 
Quocumque te ratio reipublicae ducet, sequere. Cu- 
res, ut ante factum aliquid a te egregjum audiamus, 
quam futurum putarimus. Illud tibi promitto , quid 
quid erit a te factum, id senatum non modo ut fide- 
liter, sed etiam ut sapienter factum, comprobaturum. 
An. U. C. 710. 

20. * fAb. 14. Epist. 1. 

» ARGUMENTUM 

Epistola ab exsule scripta, querula: deinde de spe resti- 
tutionis , ut cumque exigua: de familia , de pestilentia , 
Planci officiis , Pisonis humanitate, et aliis agit. 

Tullius Terentiae suae, Tulliolae suae, Ciceroni 
suo S. D. 

Et literis multorum, et sermone omnium perfertur 
ad me , incredibilem tuam virtutem et fortitudinem 
esse, teque nec animi, nec corporis laboribus defati- 
gari. Me miserum ! Te ista virtute , fide, probitate, 
humanitate, in tantas aerumnas propter me incidisse ! 
Tulliolamque nostram, ex quo patre tantas voluptates 
capiebat , ex eo tantos percipere lucius ! Nam quid 

ego de Cicerone dicam ? Qui cum primum sapere coe- 
pit, acerbissimos dolores, miseriasque percepit. Quae 
si ul tu scribis, fato facta putarem, ferrem paullo fa- 
cilius; sed omnia sunt mea culpa commissa, qui ab bis 
me amari putabam qui invidebant; eos non sequebar, 
qui petebant. Quod si nostris consiliis usi essemus, 
neque apud nos tantum valuisset sermo aut stultorum 
amicorum aut improborum , beatissimi viveremus. 
Nunc, quando sperare nos amici jubent, dabo operam, 
ne mea valetudo tuo labori desit. Res quanta sit in- 
telligo : quantoque fuerit facilius manere domi, quam 
redire. Sed tamen, si omnes tribunos plebis habemus, 
si Lentulum tam studiosum , quam videtur , si vero 
etiam Pompejum et Caesarem, non est desperandum. 
De familia, quomodo placuisse amicis scribis, faciemus. 
De loco nunc quidem jam abiit pestilentia, sed quamdiu 
fuit , me non attigit. Plancius homo oftieiossissimus, 
me cupit esse secum, et adhuc retinet. Ego volebam 
loco magis deserto esse in Epiro, quo neque Hispo (*) 
veniret nec milites : sed adhuc Plancius me retinet. 
Sperat posse fieri, ut mecum in Italiam decedat. Quem 
ego diem si videro, et si in vestrum complexum ve- 
nero, ac si et vos, et meipsum recuperaro, salis ma- 
gnum mihi fructum videbor percepisse et vestrae pie- 
tatis, et meae. Pisonis humanitas, virtus, amor in omnes 
nos tantus est , ut nihil supra possit. Utinam ea res 
ei voluptati sil: gloriae quidem video fore. De Q. fratre 
nihil ego te accusavi , sed vos, cum praesertim tam 
pauci silis, vqlui esse quam conjunctissimos. Quibus 
me voluisti agere gratias , egi, et me a te certiorem 



(*} AI. ipse. 

factum esse scripsi. Quod ad me, mea Terentia, scri- 
bis, te vicum vendituram: quid, obsecro te, ( me mi- 
serum ! ) quid futurum ? Et si nos premet eadem for- 
tuna, quid puero misero fiet ? Non queo reliqua scri- 
bere , (tanta vis lacrimarum est) ne in te eumdein 
fletum adducam. Tantum scribo : si erunt in officio 
amici, pecunia non deerit: si non erunt, tu efficere tua 
pecunia non poteris. Per fortunas miseras nostras, vide 
ne puerum perditum perdamus ; cui si aliquid erit, 
ne egeat, mediocri virtute opus est et mediocri for- 
tuna , ut cetera consequatur. Fac valeas , et ad me 
tabellarios mittas, ut sciam quid agatur, et vos quid 
agatis. Mihi omnino jam brevis expectatio est. Tul- 
liolae et Ciceroni salutem dic. Valete. Dat. ante d. 
VI. Cal. Decembres Dyrrachii. Dyrrachium veni, quod 
et libera civitas est, et in me officiosa, et proxima Italiae. 
Sed si me offendet loci celebritas, alio me conferam, 
et ad te scribam. Vale. An. U. C. 693. 

21. ' Lib. 14. Epist. 4. 

ARGUMENTUM 

Respondet ad varia capita literarum Terentiae non 
solum dolenter , sed etiam molliore , quam virum 
decebat , animo. 

Tullius Terentiae, et Tulliolae, et Ciceroni suis 

S. P. D. 

Ego minus saepe ad vos do literas quam possum, 
propterea quod cum omnia mihi tempora Sunt misera, 
tum vero cum aut scribo ad vos , aut vestras lego, 
conficior lacrimis, sic ut ferre non possim. Quod illi- 
nam minus vitae cupidi fuissemus; certe nihil, aut non 

7 

multum in vila mali vidissemus. Quod si nos ad ali- 
quam alicujus commodi aliquando recuperandi spem 
fortuna reservavit, minus est erratum a nobis. Sin haec 
mala fixa sunt, ego vero te quamprimum , mea vita, 
cupio videre, et in tuo complexu emori; quando neque 
Dii, quo tu castissime coluisti, neque homines, quibus 
ego servivi, nobis gratiam retulerunt. Nos Brundusii 
apud M. Laenium Flaccum dies XIII. fuimus, virum 
optimum: qui periculum fortunarum et capitis sui pro 
mea salute neglexit: neque legis improbissimae poena 
deductus est, quominus hospitii et amicitiae jus ofli- 
ciumque praestaret. Huic utinam aliquando gratiam 
referre possimus ; habebimus quidem semper. Brun- 
dusio profecti sumus a. d. V. Calend. Majas. Per Mace- 
doniam Cyzicum petebamus. O me perditum ! O af- 
flictum ! Quid nunc rogem te ut venias , mulierem 
aegram, et corpore et animo confectam ? Non rogem ? 
Sine te igitur sim ? Opinor , sic agam. Si est, spes 
nostri reditus , eam confirmes , et rem adjuves. Sin, 
ut ego metuo, transactum est, quoque modo potes, ad 
me fac venias. Unum hoc scito ; si te habebo , non 
mihi videbor plane periisse. Sed quid de Tulliola mea 
fiet ? Jam id vos videte , mihi deest consilium. Sed 
certe quoquo modo se res habebit, illius misellae et 
matrimonio , et famae serviendum est. Quid Cicero 
meus, quid aget ? Iste vero sit in sinu semper et com- 
plexu meo. Non queo jam plura scribere: impedit moe- 
ror. Tu quid egeris, nescio; utrum aliquid teneas, an 
quod metuo, plane sis spoliata. Pisonem , ut scribis, 
spero fore semper nostrum. De familia liberata nihil 
est, quod te moveat. Primum tuis ita promissum est, 
te facturam esse, ut quisque esset meritas; est autem 

in officio adhuc Orpheus: praeterea magnopere nemo. 
Ceterorum servorum ea causa est, ut, si res a nobis 
abesset , liberti nostri essent , si oblinere potuissent; 
sin ad nos pertinerent, servirent, praeterquam oppido 
pauci. Sed haec minora sunt. Tu quod ine hortaris, 
ut animo sim magno, et spem habeam recuperandae 
salutis: id velim sit ejusmodi , ut recte sperare pos- 
simus. Nunc miser quando tuas jam literas accipiam ? 
Quis ad me perferet ? Quas ego expectassem Brun- 
dusii , si esset licitum per nautas , qui tempestatem 
praetermittere noluerunt. Quod reliquum est; sustenta 
te, mea Terentia, ut potes. Honestissime viximus, flo- 
ruimus. Non vilium nostrum , sed virtus nostra nos 
afflixit. Peccatum est nullum, nisi quod non una ani- 
mam cum ornamentis amisimus. Sed , si hoc fuit li- 
beris nostris gratius, non vivere, cetera , quamquam 
ferenda non sunt, feramus. Atque ego, qui te confirmo, 
ipse me non possum. Clodium Philetaeum , quod va- 
letudine oculorum impediatur, hominem fidelem , re- 
misi. Sallustius officio vincit omnes. Pescennius est per- 
benevolus nobis , quem semper spero tui fore obser- 
vantem. Sicca dixerat, se mecum fore: sed Brundusio 
discessit. Cura, quoad potes, ut valeas: et sic existimes, 
me vehementius tua miseria , quam me commoveri. 
Mea Terentia, fidelissima atque optima uxor, et mea 
carissima Tulliola, et spes reliqua nostra Cicero, va- 
lete. Pridie Cal. Majas. Brundusio. An. F. C. 095. 

22. Lib. 2. Epist. fi. 

A R G U M E N T U M 

Curioni ex Asia adventanti Milonis causam , consu- 
latum petentis, diligentissime commendat , ut gratia , 
qua plurimum polleat, petitionem ejus adjuvet: quo 
\pso non tam Milonem sibi , quam Ciceronem, de- 
vincturus sit. 

M. T. Cic. C. Curioni S. P. D. 

Nondum erat auditum, te ad Italiam adventare, cum 
Sextum Villium, Milonis mei familiarem, cum his ad 
te literis misi. Sed tamen cum appropinquare tuus 
adventus putaretur, et te jain ex Asia Romam versus 
profecluirt esse constaret, magnitudo rei fecit, ut non 
vereremur, ne nimis cito mitteremus, cum has ad te 
quamprimum perferri literas magnopere vellemus. Ego, 
si mea in te essent officia solum, Curio, tanta, quanta 
magis a te ipso praedicari, quam a me ponderari so- 
lent; verecundius a te, si qua magna res mihi petenda 
esset, contenderem. Grave est enim homini pudenti, 
petere aliquid magnum ab eo , de quo se bene me- 
ritum putet: ne id, quod petat, exigere magis, quam 
rogare et in mercedis potius, quam beneficii loco nu- 
merare videatur. Sed quia tua in me vel nota omnibus, 
vel ipsa novitate meorum temporum clarissima, ct ma- 
xima beneficia extiterunt : eslque animi ingenui , cui 
multum debeas, eidem plurimum velle debere: non du- 
bitavi id a te per literas petere, quod mihi omnium 
esset maximum, maximeque necessarium. Neque enim 
sum veritus, ne sustinere tua in me innumerabilia bene- 
ficia non possem: cum praesertim confiderem, nullam 

esse gratiam tantam , quam non vel capere animus 
meus in accipiendo, vel in remunerando cumulandoque 
illustrare posset. Ego omnia mea studia, omnem ope- 
ram , curam , industriam, cogitationem, mentem de- 
nique omnem in Milonis consulatus fixi, et locavi: sta- 
tuique in eo me non officii solum fructum, sed etiam 
pietatis laudem debere quaerere. Neque vero cuiquam 
salutem, ac fortunas suas tantae curae fuisse urnquam 
puto, quantae mihi sit honos ejus, in quo omnia mea 
posita esse decrevi. Huic te unum tanto adjumento 
esse, si volueris, posse iutelligo, ut nihil sit praeterea 
nobis requirendum. Habemus haec omnia: bonorum 
studium , conciliatum ex tribunatu , propter nostram 
(ut spero te intelligere) causam; vulgi ac multitudinis, 
propter magnificentiam munerum, liberalitatemque ua- 
turae: juventutis, et gratiosorum in suffragiis studia, 
propter ipsius excellentem in eo genere vel gratiam, 
vel diligentiam: nostram suffragationem si minus po- 
tentem et probatam, tamen et justam et debitam, et 
propterea fortasse etiam gratiosam. Dux nobis et auctor 
opus est; et eorum ventorum, quos proposui , mode- 
rator quidam, et quasi gubernator: qui si ex omnibus 
unus optandus esset, quem lecum conferre possemus, 
non haberemus. Quamobrem, si me memorem, si gra- 
tum, si bonum*virum, vel ex hoc ipso quod tam vehe- 
menter de Milone laborem , existimare potes ; si di- 
gnum denique tuis beneficiis judicas ; hoc a te peto, 
ut subvenias huic meae sollicitudini , ut huic meae 
laudi, ve! (ut verius dicam) prope saluti tuum stu- 
dium dices. De ipso T. Annio tantum tibi polliceor, 
te majores animi, gravitatis, constantiae , benevolen- 
tiaeque erga te, si complecti hominem volueris , ha- 

bilurum esse neminem. Milii vero tantum decoris, tan- 
tum dignitatis adiunxeris, eundem te facile agnoscam 
fuisse in laude mea, qui fueris in salute. Ego , ni te 
videre scirem , cum ad te haec scriberem , quantum 
officii sustinerem, quantopere mihi esset in hac peti- 
tione Milonis omni non modo contentione, sed etiam 
dimicatione elaborandum, plura scriberem. Nunc libi 
omnem rem, atque causam, meque totum commendo, 
atque trado. Unum hoc sic habeto; si a te hanc rem 
impetravero , me pene plus tibi , quam ipsi Miloni, 
debiturum. Non enim mihi tam mea salus cara fuit, 
in qua praecipue sum ab illo adjutus , quam pietas 
erit in referenda gratia , jucunda. Eam autem unius 
tui studio me assequi posse confido. Vale. An. U. C. 700. 



2 3. Lib. 2. Episl. 7. 

ARGUMENTUM 

Er Cilicia Curioni de tribunatu pl. gratulatur , hor- 
laturque ne cujus consilium sequatur, sed quod rectum 
est constanter faciat , nec patiatur sibi provinciam 
prorogari. 

M. T. C. Procons. C. Curioni Trib. 

Pleb. S. D. 

Sera gratulatio reprehendi non solet, praesertim si 
nulla negligenlia praetermissa est. Longe enim absum; 
audio sero. Sed tibi et gratulor , et , ut sempiternae 
laudi tibi sit iste tribunatus , exopto , leque hortor, 
ut omnia gubernes et inoderere prudentia tua, ne te 
auferant aliorum consilia. Nemo est, qui tibi sapien- 
tius suadere possit, te ipso; numquam habere, si te 
audies. Non scribo hoc temere : cui scribam video; 

novi animum ; novi consilium tuum. Non vereor, ne 
quid timide, ne quid stulte facias, si ea defendes, quae 
ipse recta esse senties. Quod in id reipubiicac tem- 
pus non incideris, sed veneris (judicio enim tuo, non 
casu in ipsum discrimen rerum contulisti tribunatum 
tuum) profecto vides quanta vis in repub. temporum 
sit, quanta varietas rerum, quam incerti exitus, quam 
debiles hominum voluntates; quid insidiarum, quid va- 
nitatis in vita, non dubito quin cogites. Sed, amabo te, 
cura et cogita nihil novi, sed illud idem, quod initio 
scripsi: tecum loquere, te adbibe in consilium, te audi, 
tibi obtempera. Alteri, qui melius dare consilium possit, 
quam tu, non facile inveniri potest; tibi vero ipsi certe 
nemo melius dabit. Dii immortales ! Cur ego non ad- 
sum vel spectator laudum tuarum, vel particeps, vel 
socius, vel minister consiliorum ? Tametsi hoc minime 
tibi deest, sed tamen efficeret magnitudo, et vis amo- 
ris mei, consilio te ut possem juvare. Scribam ad te 
plura alias. Paucis enim diebus eram missurus dome- 
sticos tabellarios; ut, quoniam sane feliciter, et ex mea 
sententia rempublicam gessimus, unis literis lotius aeta- 
tis res gestas ad senatum perscriberem. De sacerdotio 
tuo quantam curain adhibuerim , quamquam difficili 
in re atque causa , cognosces ex iis , quas Thrasoni 
liberto tuo dedi. Te, mi Curio, pro tua incredibili in 
me beuevolentia , meaque item in te singulari , rogo 
atque oro, ne patiare quidquam mihi ad hanc provin- 
cialem molestiam temporis prorogari. Praesens tecum 
egi, quum te tribunum plebis isto anno fore non pu- 
tarem : itemque petivi saepius per literas ; sed tum 
quasi a senatore labilissimo, et adolescente gratiosis- 
simo; nunc a tribuno plebis, et a Curione tribuno: non 

ut decernatur aliquid novi (quod solet esse dilTicilius ) 
sed ut ne quid novi decernatur; et ut Senatusconsultum 
et leges defendas , eaque mihi conditio maneat , qua 
profectus sum. Hoc te vehementer etiam atque etiam 
rogo. Vale. An. U. C. 702. 

St. Lib. 2. Ephi. V. 

‘argumento m 

Gratulatus de aedilitate obtenta , Hirro competitore de- 

jecto , in quem veteris Poetae verbis facete jocatur. 

M. T. C. Caelio Rufo, Aedili Curuli 
designato S. D. 

Plurimum libi, ut debeo, gratulor , laetorque cum 
praesenti (t) tum etiam sperata tua dignitate serius, 
non negligentia mea, sed ignoratione rerum omnium. 
In his enim sum locis, quo et propter longinquitatem, 
et propter latrocinia , tardissime omnia perferuntur. 
Et cum gratulor, tum vero quibus verbis tibi gratias 
agam , non reperio : quod ita factus sis , ut dederis 
nobis , quemadmodum scripseras (2) ad me , quem 
semper ridere possemus. Itaque cum primum audivi (3), 
ego ille ipse factus sum (4); scis, quem dicam: egique 
omnes illos adolescentes , quos ille jactabat. Difficile 
est loqui. Te autem contemplans absentem , et quasi 

(1) Aedilitate quam adeptus cs, tum etiam reliquis honoribus, 
qui aedilitatem consequuntur. 

(2) Epist. 3. I. 8. cum scripsisti, si fio, tota vita risus nobis 
deesse nou poterit. Cor. 

3' Te aedilem designatum. Manut. 

(4) Suscepi personam Hirri. Egique, i. c. repraesentavi, cuyi- 
taiione ipsa an'e oculos posui. Manut. 

tecurn coram loquerer; Non aedepol , quantam egeris 
rem, nequi quantum facinus feceris. Quod quia praeter 
opinionem mihi acciderat , referebam me ad illud: 
incredibile hoc factu objicitur. Repente vero incessi 
omnibus laetitiis. In quo cum objurgarer, quod nimio 
gaudio pene desiperem, ita me defendebam: Ego vo- 
luptatem animi nimiam. Quid quaeris ? Dum illum 
rideo, pene sum factus ille. Sed haec pluribus: mnl- 
taque alia et de te et ad te, cum primum ero aliquid 
otii nactus. Te vero, mi Rufe, diligo, quem mihi for- 
tuna dedit amplificatorem dignitatis meae , ultorem 
non modo inimicorum, sed etiam invidorum meorum: 
ut eos partim scelerum suorum, pactim etiam ineptia- 
rum poeniteret. Vale, .in V. C. 702. 

25. Lib. 3. Epist. 4. 

ARGUMENTUM 

Er pectar i a se scribit L. Clodium cum mandatis. 

Suum studium pollicetur ,cu jus causas exponit. 

M. T. C. Appio Pulchro S. D. 

Pridie nonas Junias, cum essem Brundusii, literas 
tuas accepi, quibus erat scriptum, te L. Clodio man- 
dasse, quae illum inecum loqui velles. Eum sane ex- 
pectabam , ut ea, quae a te afferret , quam primum 
cognoscerem. Meum studium erga te et officium, ta- 
metsi mullis jam rebus spero tibi esse cognitum, tamen 
in iis maxime declarabo, quibus plurimum significare 
potuero, tuam mihi existimationem et dignitatem ca- 
rissimam esse. Mihi et Q. Fabius Virgiliauus , et 
C. Flaccus L. filius , et diligentissime M. Octavius 
Cn. filius, demonstravit , me a te plurimi fleri: quod 

egomet multis argumentis jam antea judicarem, ma- 
ximeque illo libro augurali, quem ad me amantissime 
scriptum, suavissimum misisti. Mea in te omnia summa 
necessitudinis oflicia constabunt. Nam cum te ipse, 
ex quo tempbre tu me diligere coepisti, quotidie pluris 
feci , tum accesserunt etiam coujunctiones necessa- 
riorum tuorum. Duos enim duarum aetatum (*) plu- 
rimi facio , Cn. Pompejum filiae tuae socerum , et 
M. Brutum generum tuum. Collegii quoque eonjuriclio, 
praesertim tam honorifice a te approbata , non me- 
diocre vinculum mihi quidem attulisse videtur ad vo- 
luntates nostras copulandas. Sed et, si Clodium con- 
venero, ex illius §ermone ad te scribam plora: et ipse 
operam dabo, te ut quam primum videam. Quod scri- 
bis , tibi manendi causam eam fuisse , ut me conve- 
nires , id mihi , ne mentiar , gratum est. Vale. An. 
V. C. 701 . 

2(*. Lib. 3. E/iist. 2. 

ARGU M E N T U M 

Ciliciam provinciam sortitus , Appium et ea deces- 
surum rogat , ut sibi cam quam marimc aptam ex- 
plicatamque tradat. 

M T. C. Procons. Appio Pulchro 
Imp. S. D. 

Cum et contra voluntatem meam , et praeter opi- 
nionem accidisset, ut mihi cum imperio in provinciam 
proficisci necesse esset, in multis et variis molestiis, 
cogitationibusque, mei haec una consolatio occurrebat, 

(*) Senescente y» m Pompejo, Bruto juvene. Manui. 

quod neque tibi umicior , quam ego sum , quisquani 
posset succedere, neque ego ab ullo provinciam acci- 
pere , qui mallet eam mihi quam maxime aptam ex- 
plicatamque tradere. Quod si tu quoque eandem de 
mea voluntate erga te spem habes , ea te profecto 
numquam fallet. A te maxiinopere, pro nostra summa 
conjunctione, tuaque singulari humanitate etiam atque 
etiam quaeso et peto, ut quibuscumque rebus poteris 
(poteris autem plurimis) prospicias, et consulas ratio- 
nibus meis. Vides ex S. C. provinciam esse habendam. 
Si eam (quoad ejus facere potueris) quam expeditis- 
simam mihi tradideris, facilior erit mihi quasi decursus 
mei temporis. Quid eo genere efficere possis, tui con- 
silii est: ego te, quod libi veniet in mentem mea in- 
teresse, valde rogo. Pluribus verbis ad te scriberem, 
si aut tua humanitas longiorem orationem expectaret, 
aut id fieri nostra amicitia pateretur , aut res verba 
desideraret, ac non pro se ipsa loqueretur. Hoc velim 
tibi persuadeas, si rationibus meis provisum esse in- 
tellexero , magnam te ex eo , et perpetuam volupta- 
tem (*) esse capturum. Vale. .4«. U . C. 702. 



(*j Quum officii me (ui memorem, grnlumque cognosces • 
Manut. 

27. • Lib. 4. Epist. 2. 

ARGUMENTUM 

% 

Quaerenti Sulpicio , quid faciendum sit, respondet cum 
laude ejus , si recta sequenda, certam rationem esse, 
non item si utilia ; quia Caesaris causa firmior, 
honestior Pompeji. Longius ergo discedendum ab 
urbe , in qua quae fiant, turpe sit probare, non pro- 
ba e periculosum. Sed quo eundum , difficilem esse 
deliberationem. Qua de re si colloqui velit , quam 
primum , rogat, adveniat. 

M. T. C. Servio Sulpicio S. D. 

Ad. III. Calendas Majas cum essem in Cumano, ac- 
cepi tuas literas: quibus lectis, cognovi non satis pru- 
denter fecisse Philotimuin ; qui cum abs te mandata 
haberet , ut scribis , de omnibus rebus , ipse ad me 
non venisset, literas tuas misisset: quas intellexi bre- 
viores fuisse, quod eum perlaturutn putasses. Sed ta- 
men postquam literas tuas legi, Postumia tua (*) me 
convenit, et Servius noster. His placuit, ut tu in Cu- 
manum venires : quod etiam mecum , ut ad te scri- 
berem , egerunt. Quod meum consilium exquiris , id 
est tale, ut capere facilius ipse possim , quam alteri 
dare. Quid enim est, quod audeam suadere tibi homini 
summa auctoritate , summaque prudentia ? Si, quid 
rectissimum sit, quaerimus, perspicuum est; si, quid 
maxime expediat, obscurum. Sin ii sumus qui profecto 
esse debemus, ut nihil arbitremur expedire nisi quod 
rectum, honestumque sit, non potest esse dubium, quki 

v *' Uror. Servius erat filius Sulpicii. 



Digitized by Google 




LIBER QUARTUS 400 

faciendum nobis sit. Quod existimas , meum causam 
conjunctam esse cum tua , certe similis in utroque 
nostrum , cum optime sentiremus , error fuit. Nam 
omnia utriusque consilia ad concordiam spectaverunt; 
qua cum ipsi Caesari nihil esset utilius, gratia quoque 
nos inire abeo, defendenda pace, arbitrabamur. Quan- 
tum nos fefellerit, et quem in locum res perducta sit, 
vides. Neque solum ea perspicis, quae geruntur, quae- 
que jam gesta sunt, sed etiam qui cursus rerum, qui 
exitus futurus sit. Ergo aut probare oportet ea, quae 
fiunt: aut interesse , etiamsi non probes: quorum (*) 
altera mihi turpis , altera etiam periculosa ratio vi- 
detur. Restat, ut discedendum putem, in quo reliqua 
videtur esse deliberatio , quod consilium in discessu, 
quae loca sequamur. Omnino cum miserior res num- 
quam accidit , tum ne deliberatio quidem difficilior. 
Nihil enim constitui potest, quod non incurrat in ma- 
gnam aliquam difficultatem. Tu, si videbitur, ita censeo 
facias; ut si habes jam statum, quid tibi agendum pu- 
tes , in quo non sit conjunctum consilium tuum cum 
meo , supersedeas hoc labore itineris. Sin autem est 
quod mecum communicare velis , ego te expectabo. 
Tu, quod tuo commodo flat , quamprimum velim ve- 
nias, sicut intellexi, et Servio et Postumiae placere. 
Vale. An. U. C. 704. 



(*) Sic decem antiquis libris, cujusmodi lectio Antiquitatem 
redolet. Manut. 

28. Lib. 4. Epist. 1. 

ARGUMENTUM 

Sulpicio congressum petenti respondet , suamque cum 
illius voluntate convenire demonstrat, 'et desperatum 
reip. statum deplorat. Scripta est epistola , cum Caesar 
in Hispaniam regressu Pompeji legatos oppugnaret. - 

M. T, C. Servio Sulpicio S. D. 

Cajus Trebatius, familiaris meus, ad me scripsit, te 
ex se quaesisse, quibus in locis essem, molesteque te 
ferre , quod me propter valetudinem tuam , cum ad 
urbem accessissem, non vidisses et hoc tempore velle 
te mecum si propius accessissem, de officio utriusque 
nostrum communicare. Ulinam , Servi , salvis rebus 
(sic enim est dicendum) colloqui potuissemus inter 
nos; profecto aliquid opis occidenti reipublicae tulis- 
semus. Cognoveram enim jam absens, te haec mala 
multo ante providentem, defensorem pacis, et in con- 
sulatu tuo et post consulatum fuisse. Ego autem cum 
consilium tuum probarem, et idem ipse sentirem, nihil 
proficiebam. Sero enim veneram , solus eram ; rudis 
esse videbar in causa; incideram in hominum pugnandi 
cupidorum insanias. Nunc, quoniam mihi jam videmur 
opitulari posse reipublicae; si quid est in quo nobis- 
metipsis consulere possimus , non ut aliquid ex pri- 
stino statu nostro retineamus, sed ut quam honestis- 
sime lugeamus; nemo est omnium, quicum potius mihi, 
quam tecum, communicandum putem. Nec enim cla- 
rissimorum virorum , quorum similes esse debemus, 
exempla, neque doctissimorum, quos semper coluisti, 
praecepta te fugiunt. Atque ipse antea ad te scrip- 

sissem, te frustra in senatum sive potius in conventum 
senatorum esse venturum, ni veritus essem, ne ejus (t) 
animum offenderem, qui a me, ut te (2) imitarer, pe» 
lebat. Cui quidem ego , cum rogaret ut adessem in 
senatu, eadem omnia, quae a te de pace et de Hispani is 
dicta sunt, ostendi me esse dicturum. Res vides quo- 
modo se habeant: orbem terrarum, imperiis distributis, 
ardere bello ; urbem sine legibus , sine judicio, sine 
jure, sine fide relictam direptioni, et incendiis. Itaque 
mihi venire in mentem nihil potest , non modo quid 
sperem, sed vix jam quid audeam optare. Sin autem 
libi homini prudentissimo videtur utile esse nos col- 
loqui, quamquam longius etiam cogitabam ab urbe di- 
scedere, cujus jam etiam nomen invitus audio, tamen 
propius accedam : Trebat ioque mandavi , ut si quid 
tu eum velles ad me mittere, ne recusaret; idque ut 
facias velim ; aut si quem tuorum fidelium voles, ad 
me mittas; ne aut tibi exire ex urbe necesse sit, aut 
mihi accedere. Ego tibi tantum tribuo , tantum mihi 
fortasse arrogo, ut exploratum habeam, quidquid nos 
communi sententia statuerimus, id omnes homines pro- 
baturos. Vale, An. U. C. 704. 



'1} Caesaris. 

(2) Ut irem in senatum: id enim Caesar cupiebat. Manulius. 

29 . Lib. 4 . Episl. 3 . 

ARGUMENTUM 

Sulpicium, a Caesare Acaja post aciem Pharsalicam 
praefectum , consolatur , qui dolorem ex calamitate 
reipublicae ceperat. Scripta post Africanum bellum 
Caesaris , inter Hispaniense. 

M. T. C. Servio Sulpicio S. D. 

Vehementer te esse sollicitum , et in communibus 
miseriis praecipuo quodam dolore angi, multi ad nos 
quotidie deferunt. Quod quamquam miuime miror, et 
meum quodammodo agnosco; doleo tamen, te sapientia 
praeditum prope singulari , non tuis bonis delectari 
potius, quam alienis malis laborare Me quidem, etsi 
nemini concedo, qui majorem ex pernicie et peste rei- 
publicae molestiam traxerit, tamen multa jam conso- 
lantur , maximeque conscientia consiliorum meorum. 
Multo enim ante, tamquam ex aliqua specula prospexi 
tempestatem futuram; neque id solum mea sponte, sed 
inulto etiam magis monente et denuntiante te. Etsi 
enim abfui magnam partem consolatus tui, tamen et 
absens cognoscebam, quae esset tua hoc pestifero bello 
cavendo et praedicendo sententia : et ipse adfui pri- 
mis temporibus tui consulatus, cum accuratissime mo- 
nuisti senatum, collectis omnibus bellis civilibus , ut 
te illa timerent quae meminissent; et scirent cum su- 
periores, nullo tali exemplo antea in republica cognito, 
tam crudeles fuissent, quicumqne postea rempublicam 
oppressisset armis , multo intolerabiliorem futurum. 
Nam, quod exemplo fit, id etiam jure fieri putant: et 
aliquid, atque adeo multa addunt, et afferunt de suo. 

Quare meminisse debes, eos, qui auctoritatem et con- 
silium tuum non sunt secuti , sua stultitia occidisse, 
cum tua prudentia salvi esse potuissent. Dices: Quid 
me ista res consolatur in tantis tenebris, et quasi pa- 
rietinis (*) reipublicae ? Est omnino vix consolabilis 
dolor: tanta est omnium rerum amissio, et desperatio 
recuperaudi. Sed tamen et Caesar ipse ita de te ju- 
dicat, omnes cives sic existimant, quasi lumen aliquud, 
extinctis ceteris, elucere sanctitatem, et prudentiam, 
et dignitatem tuam. Haec tibi ad levandas molestias 
magna esse debent. Quod autem a tuis abes, ideo le- 
vius ferendum est, quod eodem tempore a mullis, et 
magnis molestiis abes: quas ad te omnes perscriberem, 
nisi vererer, ne ea cognosceres absens, quae quia nou 
vides, mihi videris meliore esse conditione, quam nos 
qui videmus. Hactenus existimo nostram consolationem 
recte adhibitam esse, quoad certior ab homine ami- 
cissimo fieres iis de rebus, quibus levari possent mo- 
lestiae tuae. Reliqua sunt in te ipso, neque mihi ignota, 
nec minima solatia,et (ut quidem sentio) multo ma- 
xima: quae ego ipse experiens quotidie sic probo, ut 
ea mihi salutem afferre videantur. Te autem ab initio 
aetatis memoria teneo , summe omnium doctrinarum 
studiosum fuisse, omniaque, quae a sapientissimis ad 
bene vivendum tradita essent, summo studio curaque 
didicisse ; quae quidem vel optimis rebus et usui et 
delectationi esse possent; his vero temporibus habemus 
aliud nihil , in quo acquiescamus. Nihil faciam inso- 
lenter; neque te tali vel scientia, vel natura praeditum 
hortabor, ut ad eas te referas artes, quibus a primis 

(*) Parietinae sunl muri semiru 

temporibus aetatis studium tuum dedisti: lanium di- 
cam (quod te spero approbaturum) me, posteaquam 
illi arti, cui studueram, nihil esse loci neque in curia, 
neque in foro viderem, omnem meam curam , atque 
operam ad Philosophiam contulisse, Tuae scientiae ex- 
cellenti ac singulari non multo plus , quam nostrae 
relictum est loci. Quare non equidem te moneo, sed 
mihi ita persuasi, te quoque in iisdem versari rebus, 
quae etiam si minus prodessent, animum tamen a sol- 
licitudine abducerent. Servius quidem tuus in omnibus 
ingenuis artibus, in primisque in hac, in qua ego me 
scripsi acquiescere, ita versatur , ut excellat. A me 
vero sic diligitur , ut tibi uni concedam , praeterea 
nemini; mihique ab eo gratia refertur; in quo ille exi- 
stimat, quod facile appareqt, cum me colat et obser- 
vet , tibi quoque in eo se facere gratissimum. Vale. 
.4«. U. C. 707. 

30. ' Lib. 15. Epist. 13. 

ARGUMENTUM 

.4 consule petit, ut supplicationes $ibi decernat. 

M. T. C. Imp. L. Paulo Cos. S. P. D. 

Maxime mihi fuit optatum Romae esse tecura, mul- 
tas ob causas, sed praecipue, ut et in petendo et in 
gerendo, consulatu, meum tibi debitum studium per- 
spicere posses. Ac petitionis quidem tuae ratio mihi 
semper fuit explorata: sed tamen navare operam vo- 
lebam. In consulatu vero cupio equidem te minus ha- 
bere negotii; sed moleste fero, me consulem studium 
tuum adolescentis respexisse, te meum, cum, id aeta- 
tis sim, perspicere non posse. Sed ita fato nescio quo 

contigisse arbitror , ut tibi ad me ornandum semper 
detur facultas, mihi ad remunerandum nihil suppetat, 
praeter voluntatem. Ornasti consulatum , ornasti re- 
ditum meum: incidit meum tempus rerum gerendarum 
in ipsum consulatum tuum. Itaque cum et tua summa 
amplitudo ct dignitas , et meus niagnus honos , ma- 
gnaque existimatio postulare videatur, ut a te pluri- 
mis verbis contendam ac petam , ut quam honorifi- 
centissimum Senatusconsultum de meis rebus gestis 
faciendum cures, non audeo vehementer a te conten- 
dere , ne aut ipse tuae perpetuae consuetudinis erga 
me oblitus esse videar ,. aut te oblitum putem. Quare 
ut te velle arbitror , ita faciam: atque ab eo , quem 
omnes gentes sciunt de me optime meritum, breviter 
petam. Si alii consules essent, ad te potissimum, Paule, 
mitterem , ut eos , mihi quam amicissimos redderes: 
nunc cum tua summa potestais, summaque auctoritas, 
notaque omnibus nostra necessitudo sit , vehementer 
te rogo , ut et quam honorificentissime cures decer- 
nendum de meis rebus gestis , et quam celerrime. 
Dignas res esse honore et gratulatione cognosces ex 
iis literis, quas ad te, collegam , et senatum publice 
misi : omniumque mearum reliquarum rerum , maxi- 
meque existimationis meae procurationem susceptam 
velim habeas: in primisque tibi curae sit , quod abs 
te superioribus quoque literis petivi, ne mihi tempus 
prorogetur. Cupio te Consulem lidere, omniaque, quae 
spero, cum absens, tum etiam praesens, te Consule, 
assequi. Vale. An. U. C. 703. 

31. Lib. 5-. Epist. 21. 

ARGUMENTUM 

Cupidum se esse significat Mescinii videndi ; eumque 
hortatur, ut acerbitatem temporum Hierarum studio , 
optimaeque conscientiae recordatione mitiget. 

M. T. Cic. S. D. L. Mescinio. 

Gratae mihi tuae literae fuerunt , ex quibus intel- 
lexi, quod etiam sine literis arbitrabar , videndi mei 
te summa cupiditate affectum esse. Quod ego ita li- 
benter accipio, ut tamen tib\ non concedam: nam te- 
cum esse, ita mihi omnia, quae opto, contingant, ut 
vehementer velim. Etenim, cum esset major et viro- 
rum, et civium bonorum , et jucundorum hominum, 
et amantium mei copia , tamen erat nemo , quicum 
essem libentius , quam tecum ; et pauci , quibuscum 
essem aeque libenter; hoc vero tempore, cum alii in- 
terierint, alii absint, alii mutati voluntate sint, unum, 
medius fidius, tecum diem libentius posuerim, quam 
hoc omne tempus cum plerisque eorum , quibuscum 
vivo necessario. Noli enim existimare, mihi non soli- 
tudinem jucundiorem esse , (qua tamen ipsa uti non 
licet) quam sermones eorum, qui frequentant domum 
meam, excepto uno , aut ad summum allero. Itaque 
utor eodem perfugio, quo tibi utendum censeo , lite- 
rulis nostris, praeterea etiam conscientia consiliorum 
ineorum. Ego enim is sum , quemadmodum tu facil- 
lime potes existimare, qui nihil unquam mea politis, 
quam meorum civium causa fecerim: cui nisi invidisset 
is, quem tu nunquam amasti (me enim amabas) et 
ipse beatus esset, et omnes boni. Ego sum, qui nul- 

lius virn plus valere volui, quam honestum otium, ldem- 
que cum illa ipsa arma, quae semper timueram, plus 
posse sensi , quam illum consensum bonorum , quem 
ego idem effeceram; quavis tuta conditione pacem acci- 
pere malui, quam viribus cum valentiore pugnare. Sed 
et haec , et multa alia coram brevi tempore licebit. 
Neque me tamen ulla res alia Romae tenet, nisi ex- 
pectatio rerum Africanarum. Videtur mihi res in pro- 
pinquum adducta dicrimen. Puto autem mea non nihil 
interesse; quamquam id ipsum, quid intersit, non sane 
intelligo; veruntamen , quidquid, illinc nunciatum sit, 
non longe abesse velim a consiliis amicorum. Est enim 
res ipsa jam in eum locum adducta , ut quamquam 
multum intersit inter eorum causas, qui dimicant, ta- 
men inter victorias non multum interfuiuruin putem. 
Sed plane animus, qui dubiis rebus forsitan fuerit in- 
firmior, desperatis confirmatus est multum: quem etiam 
superiores tuae literae confirmarunt, quibus intellexi 
quam fortiter injuriam ferres; juvitque me, tibi cum 
summam humanitatem, tum etiam tuas literas profuisse. 
Verum enim scribam: teneriore mihi animo videbare, 
sicut omnes fere, qui vita ingenua, in beata et libera 
civitate viximus. Sed ut illa secunda moderate tulimus, 
sic hanc non solum adversam, sed etiam funditus ever- 
sam fortunam fortiter ferre debemus : ut hoc saltem 
maximis malis boni consequamur, ut mortem , quam 
etiam beati contemnere debeamus , propterea quod 
nullum sensum esset habitura , nunc sic affecti non 
modo contemnere audeamus, sed etiam optare. Tu, si 
me diligis, fruere isto otio; tibique persuade, praeter 
culpam, ac peccatum, quo semper caruisti, et carebis, 
mihi accidere nihil posse,- quod sit horribile, aut per- 

* 

Umescendum. Ego, si videbitur recte fleri posse, ad 
te veniam brevi : si quidem acciderit , ut mutandum 
consilium sit, te certiorem faciam statim. Tu ita fac 
cupidus mei videndi sis, ut istinc te ne moveas tam 
infirma valetudine , nisi ex me prius quaesieris per 
literas, quid te velim facere. Me velim, ut facis, di- 
ligas, valetudinique tuae, et tranquillitati animi servias. 
Vale. An. U. C. 707. 

32. Lib. 9. Episi. ii. 

ARGUMENTUM 

Dolabella laudibus extollit, quia columnam inforo 
Caesari , quasi Deo , erectam everterat. 

Gic. Dolabellae Cos. S. D. 

Etsi contentus eram, mi Dolabella, tua gloria, sa- 
tisque ex ea magnam laetitiam voluplatemque capie- 
bam; tamen non possum non confiteri , cumulari me 
maximo gaudio , quod vulgo hominum opinio socium 
ine adscribat tuis laudibus. Neminem conveni, (con- 
venio autem quotidie plurimos : sunt enim permulti 
optimi viri, qui valetudinis causa in haec loca veniant, 
praeterea ex municipiis frequentes necessarii mei ) quin 
omnes , cum te summis laudibus ad caelum extule- 
rint , mihi continuo maximas gratias agant. Negant 
enim se dubitare, quin tu meis praeceptis, et consiliis 
obtemperans, praestantissimum te civem, et singularem 
Consulem praebeas. Quibus ego quamquam verissime 
possum respondere, te, quae facias, tuo judicio, et tua 
sponte facere , nec cqjusquam egere consilio : tamen 
neque plane assentior, ne imminuam laudem tuam si 

omnis a meis consiliis profecta videatur; neque valde 
nego: sum enim avidior etiam, quam satis est, gloriae. 

Est tamen non alienum a dignitate tua, quod ipsi Aga- 
memnoni regum regi fuit honestum , habere aliquem 
in consiliis capiundis Nestorem: mihi vero gloriosum, 
te juvenem Consulem florere laudibus, quasi alumnum ■ 
disciplinae meae. L. quidem Caesar, cum ad eum aegro- 
tum Neapolim venissem, quamquam erat oppressus to- 
tius corporis doloribus , tamen , antequam me plane 
salutavit, O mi Cicero, inquit, gratulor tibi, cum tan- 
tum vales apud Dolabellam, quantum si ego apud so- 
roris filium valprera, jam salvi esse possemus. Dola- 
bellae vero tuo gratulor, et gratias ago: quem quidem 
post te Consulem, solum possumus vere Consulem di- 
cere. Deinde multa de facto, ac de re gesta: tum nihil 
magnificentius, nihil praeclarius actum umquam, nihil 
reipublicae salutarius. Atque haec una vox omnium est. 

A te autem peto , ut me hanc quasi falsam haeredi- 
tatem alienae gloriae sinas cernere; meque aliqua ex 
parte in societatem tuarum laudum venire patiare. 
Quamquam, mi Dolabella , (haec enim jocatus sum) 
libentius omnes meas , si modo sunt aliquae meae, 
laudes ad te transfuderim, quam aliquam partem ex- 
hauserim ex tuis. Nam , cum te semper tantum di- 
lexerim, quantum tu intelligere potuisti; tum his tuis 
factis sic incensus sum , ut nihil umquam in amore < 
fuerit ardentius. Nihil est euim (mihi crede) virtute 
formosius , nihil pulchrius , nihil amabilius. Semper 
amavi (ut scis) M. Brutum propter ejus summum in- 
genium , suavissimos mores , singularem probitatem, 
atque constantiam ; tamen idibus Martiis tantum ac- 
cessit ad amorem, ut mirarer , locum fuisse augendi 

in eo , quod mihi jampridem cumulatum esse vide- 
batur. Quis erat, qui putaret ad eum amorem, quem 
erga te habebam , posse aliquid accedere ? Tantum 
accessit, ut mihi nunc denique amare videar, antea 
dilexisse (1). Quare quid est, quod ego te horter, ut 
•dignitati et gloriae servias ? Proponam tibi claros vi- 
ros, quod facere solent qui ortantur ? ueminem habeo 
clariorem, quam te ipsum. Te imitere oportet: tccum 
ipse certes. Ne licet quidem tibi jam , tantis rebus 
gestis, non tui similem esse Quod cum ita sit, hor- 
tatio non est necessaria, gratulatione magis utendum est. 
Contigit enim libi, quod haud scio an negiini, ut summa 
severitas animadversionis non modo non invidiosa, sed 
etiam popularis esset, et cum bonis omnibus, tum iu- 
limo cuique gratissima. Hoc si tibi fortuna quadam con- 
tigisset, gratularer felicitati tuae: sed contigit magni- 
tudine cum animi , tum etiam ingenii atque consilii. 
Legi euim concionem tuam : nihil illa sapientius. Ita 
pedetentim et gradatim tum accessus a te ad causam 
facti, tum recessus, ut res ipsa maturitatem tibi ani- 
madvertendi (2) omnium concessum daret. Liberasti 
igitur et urbem periculo , et civitatem metu : neque 
solum ad tempus maximam utilitatem attulisti ; sed 
etiam ad exemplum: quo facto intelligere debes in te 
positam esse rempublicam, tibique non modo tuendos, 
sed etiam ornandos esse illos viros, a quibus initium 
libertatis profectum est. Sed his de rebus coram plura 



(1) Diligere levius est quam amare, ut ex Cicerone, et Te- 
rentio ostendit Manut. 

',2) In eos qui columnam erexerant. Manut. 

propediem. ut spero. Tu quoniam rempublicam nos- 
que conservas, fac ut diligentissime te ipsum, mi Do- 
labella, custodias. An. U. C. 709. 



33. Lib. i 5. Epist. 21. 

ARGUMENTUM 

Rogat , ut sui absentis desiderium epistolis crebris et 
longis leniat: de Calvo oratore jam mortuo quid sen- 
tiat , exponit. 

M. T. C. Trebonio S. P. D. 

Et epistolam tuam legi libeoler, et librum libentis- 
sime: sed tamen in ea voluptate hunc accepi dolorem, 
quod cum incendisses cupiditatem meam consuetudinis 
augendae nostrae, ( nam ad amorem quidem nihil po- 
terat accedere ) tum discedis a nobis ; meque tanto 
desiderio afficis, ut unam mihi consolationem relinquas, 
fore ut utriusque nostrum absentis desiderium crebris 
et lougis epistolis leniatur. Quod ego non modo de me 
tibi spondere possum , sed de te etiam mihi: nullam 
enim apud me reliquisti dubitationem , quantum me 
amares. Nam ut illa omittam, quae civitate teste fe- 
cisti , quum mecum inimicitias communicasti , quum 
me concionibus luis defendisti, quum quaestor in mea, 
atque in publica causa , consulum partes suscepisti, 
quum tribuno plebis quaestor non paruisti , cui tuus 
praesertim collega pareret ; ut haec recentia , quae 
meminero semper, obliviscar, quae tua sollicitudo de 
me in armis, quae laetitia in reditu, quae cura, qui 
dolor, cum ad te curae,, et dolores mei perferrentur ? 
Brundusium denique te ad me venturum fuisse , nisi 

subito in Hispaniam missus esses ? Ut haec igitur omil- 
tam, quae mihi tanti aestimanda sunt , quanti vitam 
aestimo, et salutem meam; liber iste, quein milii mi- 
sisti, quantam habet declarationem amoris tui ? Pri- 
mum, quod tibi facetum videtur , quidquid ego dixi; 
quod aliis fortasse non item : deinde , quod illa sive 
faceta sunt, sive secus, fiunt narrante te venustissima. 
Quin etiam antequam ad me veniatur , risus omnis 
paene consumitur. Quod si in his scribendis nihil aliud, 
nisi, quod necesse fuit, de uno me tandiu cogitavisses, 
ferreus essem, si te non amarem. Cum vero ea, quae 
scriptura persequutus es, sine summo amore cogitare 
non potueris; non possum existimare, plus quemquam 
a se ipso, quam a te amari. Cui quidem ego ^mori, 
utinum ceteris rebus possem, amore certe respondebo: 
quo tamen ipso tibi confido facturum satis. Nunc ad 
epistolam venio, cui copiose et suaviter scriptae, nihil 
est quod multa respondeam. Primum enim ego illas 
Calvo literas misi, non plus, quam has quas nunc legis, 
existimans exituras: aliter enim scribimus, quod eos 
solos , quibus mittimus , aliter quod multos lecturos 
putamus. Deinde ingenitfm ejus melioribus extuli lau- 
dibus, quam tu id vere potuisse fieri putas. Primum, 
quod ita judicabam, acute movebatur. Genus quoddam 
sequebatur,“tn quo judicio lapsus, quo valebat, tamen 
assequebatur quod probaret. Multae erant et recon- 
ditae literae, vis non erat; ad eam igitur adhortabar. 
In excitando autem , et in acuendo plurimum valet, 
si laudes eum , quem cohortere. Habes de Calvo ju- 
dicium et consilium meum: consilium, quod hortandi 
causa laudavi: judicium , quod de ingenio ejus valde 
existimavi bene. Reliquum est, ut luam profectionem 

amore prosequar , reditum spe expectem , absenter 
memoria colam , omne desiderium literis mittendi , 
accipiendisque leniam. Tu velim tua iu me studia, et 
officia multum tecum recordere: quae cum tibi liceat, 
mihi nefas sit oblivisci ; non modo virum bonum me 
existimabis , verum etiam te a me amari plurimum 
judicabis. Vale. .4». U. C. 706. 

